Μητροπολίτης Καλαβρύτων και Αιγιαλείας Αμβρόσιος: Αυγούστου 2008\nΤΟ ΜΑΘΗΜΑ ΤΩΝ ΘΡΗΣΚΕΥΤΙΚΩΝ ΣΤΙΣ ΧΩΡΕΣ ΤΗΣ Ε.Ε.\nΟ Πανοσιολογιώτατος Καθηγούμενος της ιστορικής Μονής του Μεγάλου Σπηλαίου π. Ιερώνυμος Κάρμας, Γραμματεύς της Συνοδικής Επιτροπής Ευρωπαϊκών Θεμάτων είχε την καλωσύνη να προβή σε ένα ανθολόγιο από τό βιβλίο του διακεκριμένου Νομικού και Δρος του Συνταγματικού Δικαίου κ. Γεωργίου Κρίππα, το οποίο και έθεσε στη διάθεσή μας. Το δημοσιεύουμε για την καλύτερη ενημέρωση των αναγνωστών μας. Και εκφράζουμε δημόσια τις ευχαριστίες μας.\nΣτο δεύτερο μέρος δημοσιεύουμε το κείμενο της επιστολής του Συνδέσμου Θεολόγων Κρήτης πρός τόν κ. Υπουργό Παιδείας.\n29 Αυγούστου 2008 Ο Μετρητής μας την ώρα αυτή δείχνει 55.837 επισκέψεις\nΔΙΑΒΗΜΑ ΤΗΣ ΠΑΓΚΡΗΤΙΑΣ ΕΝΩΣΕΩΣ ΘΕΟΛΟΓΩΝ\n713 05 ΗΡΑΚΛΕΙΟ\nΤΗΛ. 2810 253496 FAX 2810 315278\nΗράκλειο, 11 Αυγούστου 2008 Αριθμ. Πρωτ. 9\nΗ ελληνική κοινωνία, όπως έχει γραφτεί, έχει τα πρωτεία μεταξύ των ευρωπαϊκών χωρών σε φαινόμενα διαφθοράς και παρακμής. Φτάσαμε σ’ αυτό τον κατήφορο γιατί αμελήσαμε το μεγαλύτερο επίγειο αγαθό, κατά τους Τρεις Ιεράρχες, την παιδεία.\nΣ’ όλους τους φορείς της παιδείας, οικογένεια, σχολείο, πολιτεία, εκκλησία και κοινωνία, διαπιστώνεται μεγάλη κρίση αρχών και αξιών.\nΤα παιδιά μας, οι μαθητές μας, οι νέοι μας, απογοητευμένοι απ’ όλα και μαστιζόμενοι από μακροχρόνια ανεργία, επαναστατούν και απορρίπτουν τα πάντα. Έτσι, γίνονται εύκολη λεία των παραθρησκειών και των καταστροφικών λατρειών, των εμπόρων ναρκωτικών και του οργανωμένου εγκλήματος. Έτσι, γίνονται κουκουλοφόροι, ληστές, χαφιέδες και μπράβοι των «ισχυρών».\nΑυτούς τους απογοητευμένους νέους αποφάσισε να ρωτήσει η πολιτεία εάν θέλουν υποχρεωτικό ή προαιρετικό το μάθημα των Θρησκευτικών στα σχολεία.\nΤο μάθημα που διδάσκει στους μαθητές επιείκεια, κατανόηση, συγχώρηση και έλεος προς τους άλλους. Το μάθημα που διδάσκει δημοκρατία, αλληλεγγύη, δικαιοσύνη, εργατικότητα, ισότητα και αδελφότητα. Προπάντων, αγάπη και θυσία για τους άλλους, που δεν είναι «ξένοι» αλλά οι αδελφοί μας. Αρχές και αξίες που ενσαρκώνει η ζωή και το έργο του Χριστού.\nΣκέφτηκε το Υπουργείο Εθνικής Παιδείας και Θρησκευμάτων τι θα συμβεί εάν ρωτήσει τους μαθητές αν θέλουν υποχρεωτικά ή προαιρετικά τα λεγόμενα «πρωτεύοντα» μαθήματα; Αυτά που ανοίγουν και κλείνουν την πόρτα των ΑΕΙ και ΑΤΕΙ; Αυτά που χρειάζονται τρομακτικές οικονομικές φροντιστηριακές δαπάνες; Αυτά που οδηγούν στα πτυχία της ανεργίας ή σε θέσεις εργασίας των 500 ή 600 ευρώ;\nΤο ασφαλέστερο φρούριο για να επιζήσει ένας λαός είναι η πίστη και οι παραδόσεις του. Τα στοιχεία που βοηθούν κάθε άνθρωπο να σκέφτεται σωστά και να ενεργεί ευεργετικά για τους άλλους.\nΕίναι τυχαίο το γεγονός ότι λαοί που είχαν καταργήσει το μάθημα των Θρησκευτικών το επαναφέρουν επειγόντως στα σχολεία;\nΜε πολλή λύπη και έκπληξη, πληροφορηθήκαμε το περιεχόμενο των πρόσφατων εγκυκλίων του Υπουργείου Εθνικής Παιδείας και Θρησκευμάτων (91109/Γ2/10-07-2008 και 104071/Γ2/04-08-2008), που τροποποιούν τη διαδικασία απαλλαγών από το μάθημα των Θρησκευτικών.\nΕπειδή με τις συγκεκριμένες εγκυκλίους το μάθημα των Θρησκευτικών στην Πρωτοβάθμια και Δευτεροβάθμια Εκπαίδευση ουσιαστικά μετατρέπεται σε προαιρετικό, ενώ μόνο τυπικά παραμένει μεταξύ των υποχρεωτικών μαθημάτων, επιθυμούμε να διαβιβάσουμε την έντονη διαμαρτυρία μας για την απρόκλητη και άδικη αυτή απόφαση.\nΤο περιεχόμενο των εγκυκλίων είναι αδικαιολόγητο, αφού υπερβαίνει ακόμη και το όριο που έχει θέσει η Αρχή Προστασίας Δεδομένων Προσωπικού Χαρακτήρα (Απόφαση 77Α/2002), η οποία συστήνει: Οι γονείς που επιθυμούν τα παιδιά τους να απαλλαγούν από τα Θρησκευτικά να ασκούν το δικαίωμά τους «κατ’ επίκληση των πεποιθήσεών τους και χωρίς να προβαίνουν σε καμία περαιτέρω διευκρίνηση», καθώς επίσης, ότι «η διοίκηση (ο υπεύθυνος επεξεργασίας Διευθυντής του Σχολείου) δικαιούται να ελέγχει τη σοβαρότητα των σχετικών δηλώσεων». Όχι χωρίς να επικαλούνται τίποτε!\nΈχει ήδη τονιστεί, ακόμη και από εκείνους που συμφωνούν με το πνεύμα των αποφάσεων, ότι οι εγκύκλιοι δεν αποκλείουν το κίνητρο του χρησιμοθηρικού υπολογισμού, γεγονός που βαθμηδόν θα δημιουργήσει μείζονα προβλήματα σε όλα τα επίπεδα της εκπαιδευτικής διαδικασίας στην κατώτερη και μέση Εκπαίδευση.\nΑισθανόμαστε την ανάγκη να υπενθυμίσουμε τα αυτονόητα: Το μάθημα των Θρησκευτικών λειτουργεί σύμφωνα με το πλαίσιο που ορίζουν οι νόμοι του Ελληνικού κράτους, υπηρετεί τους προβλεπόμενους σκοπούς της Εκπαίδευσης και διδάσκεται από υπεύθυνο επιστημονικό προσωπικό, σύμφωνα με τους όρους της θεολογικής και της παιδαγωγικής επιστήμης. Η σκοποθεσία του μαθήματός μας, όπως ορίζεται στους βασικούς νόμους για την Εκπαίδευση, στο Διαθεματικό Ενιαίο Πλαίσιο Προγραμμάτων Σπουδών, αλλά και συνολικά στα Αναλυτικά Προγράμματα, φανερώνει πόσο άδικη είναι η επίθεση που δέχονται, στο πλαίσιο της δημοσίευσης των εγκυκλίων, τα Θρησκευτικά και οι θεολόγοι καθηγητές, ως εάν πρόκειται για εξω-εκπαιδευτικά φανατικά και θρησκόληπτα στοιχεία που κατά λάθος βρέθηκαν μέσα στο ελληνικό σχολείο. Αποστολή του μαθήματος είναι να παράσχει υπεύθυνη ενημέρωση για τη θρησκευτική ιστορία αυτού του τόπου αλλά και να δείξει πτυχές του θρησκευτικού φαινομένου που έχουν πανανθρώπινη σημασία. Ο θεολογικός, ιστορικός, πολιτιστικός, ανθρωπολογικός και κοινωνικός προσανατολισμός του μαθήματος είναι ευρύς και επίκαιρος. Ως προς το περιεχόμενο και τη διδακτική τακτική σέβεται απόλυτα και δεν δεσμεύει τις επιλογές των μαθητών.\nΓια όλους τους παραπάνω λόγους, δηλώνουμε την πλήρη αντίθεσή μας στη μετατροπή των Θρησκευτικών, έστω και με έμμεσο τρόπο, σε προαιρετικό μάθημα.\nΖητούμε να μεριμνήσετε για να βρεθεί μια λύση ισότητας για όλα τα παιδιά που φοιτούν στην κατώτερη και μέση Εκπαίδευση, ώστε να απολαμβάνουν ισότιμα τη συνταγματική επιταγή για «ανάπτυξη της θρησκευτικής συνείδησης» (άρθρο 16) και να έχουν στο πρόγραμμα σπουδών τους τον ίδιο αριθμό μαθημάτων.\nΖητούμε να ληφθούν τα ενδεδειγμένα μέτρα ώστε να μην παρακωλύεται η εύρυθμη λειτουργία των σχολείων από ημίμετρα στις απαλλαγές και να μην τίθεται σε κίνδυνο η ασφάλεια των μαθητών που απαλλάσσονται από το μάθημα.\nΠαρακαλούμε να στηρίξετε το μάθημα των Θρησκευτικών και το θεολόγο καθηγητή με τα αναγκαία μέτρα εκσυγχρονισμού, όπου αυτό είναι αναγκαίο.\nΣτην εξαιρετικά πολύπλοκη, κοινωνική, ηθική και πολιτιστική πραγματικότητα της εποχής μας, καλείστε να αποφασίσετε τίνος είδους θρησκευτική παιδεία θα δώσουμε στα παιδιά μας. Το δίλημμα είναι απλό: Υπεύθυνη ενημέρωση από ένα επιστημονικά υπεύθυνο μάθημα ή τίποτε;\nΕμείς, οι θεολόγοι της Κρήτης, διαμαρτυρόμαστε για τις κινήσεις και θέσεις του Υπουργείου Εθνικής Παιδείας και Θρησκευμάτων, μέσα στις καλοκαιρινές διακοπές.\nΖητούμε να αποσύρετε τις εγκυκλίους που μετατρέπουν το μάθημά μας σε προαιρετικό, οδηγώντας το σε συρρίκνωση.\nΚων/νος Νεονάκης Ο ΓΕΝ. ΓΡΑΜΜΑΤΕΑΣ\nΑναρτήθηκε από + Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ και ΑΙΓΙΑΛΕΙΑΣ ΑΜΒΡΟΣΙΟΣ στις 10:49 μ.μ.\nΕτικέτες ΘΕΣΕΙΣ και ΑΝΤΙΘΕΣΕΙΣ: ΤΑ ΘΡΗΣΚΕΥΤΙΚΑ ΣΤΙΣ ΧΩΡΕΣ ΤΗΣ Ε..Ε.\nΠολύς λόγος έγινε για το μάθημα των θρησκευτικών. Δεν μπορώ να υποστηρίξω, ότι το μάθημα αυτό και μονο είναι ικανό να κανει τους μαθητές-τα παιδιά μας-καλύτερους χαρακτήρες και καλούς χριστιανούς. Αλλά και χωρίς αυτό, μέ ποιό τρόπο θα διδάξουμε τα παιδιά μας τα περί Θεού, την αρετή, τον ευαγγελικό Νόμο κλπ; Όπου διδάσκεται ο Θεός τά πράγματα είναι καλύτερα, και η κοινωνία είναι πιό ανθρώπινη, πιό δίκαιη, πιό σωστή. Χωρίς Θεό η κοινωνία γίνεται ζούγκλα λογικών θηρίων......\nΚάποιος μας ἐστειλε ένα χαριτωμένο κείμενο. Περιγράφει, ζωγραφίζει θα έλεγα, την σύγχρονη οικογένεια, δηλ. την οικογένεια που δεν σκέπτεται το Θεό, δεν ομιλεί για το Θεό, δεν ζεί μέ το Θεό!\nΝα λοιπόν μια ανάρτηση, την οποία αφιερώνω σ΄όσους επιζητούν την κατάργηση του μαθήματος των Θρησκευτικών, όποιοι και αν είναι αυτοί, όσο ψηλά κι' αν βρίσκωνται! Σε λίγο η ελληνική -η μέχρι χθες παραδοσιακή- οικογένεια, κάπως έτσι θα είναι........\nΤι να κάνουμε; Όταν αυτοί, που τάχθηκαν να φυλάνε θερμοπύλες, προδίδουν τήν αποστολή τους, επειδή ἐτσι προστάζει η Αρχή προστασίας των προσωπικῶν δεδομένων, δηλ. η Αρχή ευτελισμοῦ των Αρχῶν της Αρετής, τότε η οικογένεια Κ Α Τ Α Σ Τ Ρ Ε Φ Ε Τ Α Ι!\nΝά τη λοιπόν, χαρήτε την.\nΑθήνα, Τετάρτη, 27 Αυγούστου 2008\nΟ Μετρητήε τώρα δείχνει 55.000 επισκέψεις.\nΚΑΙ ΤΩΡΑ Η ΠΕΡΙΓΡΑΦΗ.\nΔιήγηση για μια σύγχρονη οικογένεια (Χριστού απόντος, πάσα όντως ευτυχία απολέλοιπεν…)\n[περιέχει και ωμές εκφράσεις]\nSubject: Η ΟΙΚΟΓΕΝΕΙΑ ΜΟΥ (από εφημερίδα)\nΤον αγαπημένο μου μπαμπά δεν τον βλέπω ποτέ, γιατί φεύγει το πρωί για τη δουλειά και γυρίζει τα μεσάνυχτα. Δηλαδή κανονικά γυρίζει στις 7.00 μ.μ., αλλά κάνει και πέντε ώρες γύρω γύρω το τετράγωνο μέχρι να βρει να παρκάρει. Κι όταν έρχεται δεν είναι και πολύ χαρούμενος και καθόλου δεν μοιάζει με τους μπαμπάδες των διαφημίσεων που μπαίνουν μέσα με δωράκια και σοκολάτες και τα παιδιά πηδάνε στην αγκαλιά του κι αυτός γελάει και τα στριφογυρίζει ψηλά. Εμάς λέει: «Άι σιχτίρι, το παληοκράτος μου μέσα» και βροντάει τα κλειδιά στο συρτάρι.\nΤην αγαπημένη μου μαμά δεν τη βλέπω επίσης, γιατί κι αυτή δουλεύει αλλά έρχεται σπίτι με το λεωφορείο. Και μετά πλένει, σιδερώνει, σφουγγαρίζει, μαγειρεύει και βρίζει τον μπαμπά που δεν πήρε τυρί τριμμένο από το σούπερ μάρκετ. Και δεν μοιάζει καθόλου με τις μαμάδες των διαφημίσεων, γιατί δεν μαγειρεύει βαμμένη ούτε με ψηλοτάκουνα. Κι όταν λερώσουμε το μπλουζάκι με σοκολάτες δεν γελάει χαρούμενη που έχει το σωστό απορρυπαντικό, αλλά μας λέει: "Ε, βέβαια. Άμα έχετε τη δουλάρα". Άντε βγάλ΄ το, τελείωνε, ΤΕΛΕΙΩΝΕ λέμε, την τύχη μου που στραβώθηκα και τον παντρεύτηκα».\nΟ μπαμπάς μου, η μαμά μου, ο αδελφός μου κι εγώ είμαστε μια πολύ αγαπημένη οικογένεια και κάθε Κυριακή μεσημέρι κάνουμε ένα πολύ αγαπημένο οικογενειακό τραπέζι κι εκεί έχουμε όλο τον χρόνο να τσακωθούμε μεταξύ μας. Ο μπαμπάς μαλώνει τον αδελφό μου που δεν διαβάζει αρκετά και μετά μαλώνει εμένα που δεν τρώω τα παντζάρια. Και μετά η μαμά μαλώνει τον μπαμπά μου γιατί μας μαλώνει, γιατί είναι «αντιπαιδαγωγικό» λέει. Και μετά η μαμά μου μαλώνει τον αδελφό μου που πετάει τα μποξεράκια του στη μοκέτα κι έχει και τη μέση της και μετά μαλώνει εμένα που θέλω να μου πάρουνε κινητό.\nΚαι μου λέει: «Έκανε κι η μύγα κ... και ζητάει κινητό». Κι εγώ της λέω: «Η Ευαγγελία γιατί έχει κινητό που είναι και 27 μέρες μικρότερη;». Κι η μαμά μου μού λέει: «Δεν με νοιάζει τι κάνει η Ευαγγελία, εμένα με νοιάζει τι κάνει το δικό μου το παιδί». Και φωνάζει και ο μπαμπάς τής λέει: «Τώρα που ουρλιάζεις εσύ, δεν είναι αντιπαιδαγωγικό;» Κι η μαμά τού λέει: «Δεν ουρλιάζω, συζήτηση κάνουμε». Κι ο μπαμπάς μου της λέει: «Ναι, έχεις δίκιο. Μπορεί στο ισόγειο να μη σε άκουσαν». Κι η μαμά του λέει: «Έχε χάρη που είναι τα παιδιά, αλλιώς θα σου ΄λεγα τώρα». Και δεν του λέει.\nΚΑΙ ΜΕΤΑ ΚΑΝΕΝΑΣ δεν μιλάει για πολλή ώρα. Κι ακούγονται μόνο τα πιρούνια, τα μαχαίρια κι ο αδελφός μου που κάνει κλάπα κλούπα με τη γλώσσα του. Κι η μαμά τού λέει: «Δεν μπορείς να φας σαν άνθρωπος;» Κι ο αδελφός μου της λέει: «Σαν άνθρωπος τρώω». Κι η μαμά μου του λέει: «Θα σε καλέσουνε σε κάνα σπίτι, ρεζίλι θα γίνουμε». Κι ο μπαμπάς μου της λέει: «Μπορείς να σταματήσεις μία στιγμή, ΜΙΑ,\nΜ-Ι-Α Σ-ΤῙ-Γ-Μ-Η, αυτό το μπουρ μπουρ μπουρ, μες στ΄ αυτί μου. Έλεος δηλαδή, ΕΛΕΟΣ, Ε-Λ-Ε-Ο-Σ!». Κι η μαμά μου λέει: «Δεν φτάνει που έχω γίνει χίλια κομμάτια να σας υπηρετώ όλους εδώ μέσα, μια καλή κουβέντα να ακούσω, ΜΙΑ, Μ-Ι-Α». Κι ο μπαμπάς μου της λέει: «Έριξες πολύ αλάτι, λύσσα το ΄κανες». Κι η μαμά τού λέει: «Ορίστε, εκεί που μας χρωστάγανε, μας πήραν και το βόδι». Κι εγώ ρωτάω: «Πότε είχαμε βόδι και μας το πήρανε;». Κι ο αδελφός μου μού λέει: «Είσαι μαλακισμένο». Κι εγώ βάζω τα κλάματα και λέω: «Με λέει μαλακισμένο». Κι ο μπαμπάς μου του λέει: «Μη λες την αδελφή σου μαλακισμένο». Κι ο αδελφός μου λέει: «Αφού είναι;» Κι η μαμά μου λέει: «Και δεν θέλω να ακούω τέτοιες λέξεις εδώ μέσα». Κι ο αδελφός μου της λέει: «Όταν τις λέει ο μπαμπάς είναι καλά;». Κι η μαμά μου λέει στον μπαμπά μου: «Ορίστε, είδες το παράδειγμα που δίνεις στα ίδια σου τα παιδιά». Κι ο μπαμπάς μου λέει: «Μια μπουκιά δεν μπορούμε να φαρμακώσουμε σ΄ αυτό το σπίτι, ΜΙΑ, Μ-Ι-Α». Κι η μαμά μου του λέει: «Τι μπουκιά, εσύ δεν είπες είναι λύσσα; Κι άμα δεν σ΄ αρέσει, να πας να σου μαγειρεύει η Βιβή». Κι εγώ λέω: «Ποια είναι η Βιβή». Κι η μαμά λέει: «Ποια είναι η Βιβή, Μανώλη; Πες στο παιδί σου, στο σπλάχνο σου, στην κόρη σου ποια είναι η Βιβή, Μανώλη». Κι ο πατέρας μου λέει: «Η κυρία Βιβή είναι μια εξαίρετη συνάδελφος κι η μάνα σας είναι μια τρελή γυναίκα». Κι η μαμά λέει: «Γι΄ αυτό γυρίζουμε μεσάνυχτα, Μανώλη; Επειδή η Βιβή είναι μια εξαίρετη συνάδελφος, Μανώλη;». Κι ο μπαμπάς λέει: «Γυρίζουμε μεσάνυχτα, διότι τα μεσάνυχτα βρίσκουμε να παρκάρουμε. Άντε να δούμε πού θα φτάσει ο πληθωρισμός πια». Κι η μαμά μου του λέει: «Έχε χάρη που είναι τα παιδιά, αλλιώς σου ΄λεγα εγώ». Κι ο μπαμπάς της λέει: «Τι θα μου ΄λεγες εσύ;». Κι η μαμά του λέει: «Το δισάκι μου στον ώμο, για τον δρόμο, για τον δρόμο, αυτό θα σου ΄λεγα εγώ». Κι εγώ λέω: «Έγιν΄ η βροχή χαλάζι, δεν με νοιάζει, δεν με νοιάζειειειειει». Κι ο μπαμπάς κι η μαμά μού λένε: «ΣΤΑΜΑΤΑ!!!» και σταματάω.\n.................. Και καθόμαστε όλοι εκεί που καθόμαστε.\nΚαταργείστε τα θρησκευτικά, καταργείστε τον εκκλησιασμό, καταργείστε την εξομολόγηση, καταργείστε την μελέτη του θείου λόγου και τα χειρότερα έρχονται.......\nΑναρτήθηκε από + Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ και ΑΙΓΙΑΛΕΙΑΣ ΑΜΒΡΟΣΙΟΣ στις 11:13 μ.μ.\nΕτικέτες ΑΝΕΚΔΟΤΑ και ΔΙΔΑΚΤΙΚΑ: Η ΟΙΚΟΓΕΝΕΙΑ ΧΩΡΙΣ ΘΕΟ.\nΑΣ ΕΛΘΟΥΝ ΛΟΙΠΟΝ ΟΙ ΑΘΕΟΙ ΝΑ ΔΙΔΑΞΟΥΝ ΓΙΑ ΤΟ ΘΕΟ!\nΆπό τον αγαπητό μας Fremendog, τακτικό επισκέπτη και συνεργάτη του Blog, ελάβαμε και δημοσιευουμε το παρακάτω κείμενο και το σχόλιο.\nΑΙΓΙΟ, 26 ΑΥΓΟΥΣΤΟΥ 2008\nΟ μετρητής μας τώρα δείχνει 54.590 επισκέψεις\nΕλπίζω να είστε καλά. Διάβασα σήμερα στην-υποτίθεται-συντηρητική εφημερίδα «Καθημερινή» το παρακάτω άρθρο της κυρίας Ξένιας Κουναλάκη, κόρης του γνωστού πρώην βουλευτή του Συνασπισμού Πέτρου Κουναλάκη. Το άρθρο μπορεί να το βρει κανείς στη διεύθυνση: http://news.kathimerini.gr/4dcgi/_w_articles_columns_3_26/08/2008_282374\nΟνειρο θερινής νυκτός\n«Ο Θεός από αγάπη για τον άνθρωπο δημιούργησε έναν όμορφο κόσμο, μέσα στον οποίο ζούμε. Δυστυχώς ο άνθρωπος δε σεβάστηκε το έργο αυτό και το κατέστρεψε σιγά σιγά. Ολοι έχουμε ευθύνη γι’ αυτό και οφείλουμε να υπηρετούμε το έργο του, προστατεύοντας το περιβάλλον... Ο καθένας μας χωριστά και όλοι μαζί πρέπει να προστατεύουμε το περιβάλλον γιατί είναι έργο του Θεού». Στο βιβλίο θρησκευτικών της Ε΄ δημοτικού, η οικολογική συνείδηση των 10χρονων περνά μέσα... από την κατήχηση. Το μόνο ενθαρρυντικό στοιχείο είναι ότι το «του» δε γράφεται πλέον με κεφαλαίο. Κατά τα άλλα η εικόνα είναι απογοητευτική. Στο βιβλίο φυσικής της ίδιας τάξης διαπιστώνουμε ότι οι θρησκευτικοί μύθοι βρίσκουν πρόσφορο έδαφος ακόμη και σε αμιγώς επιστημονικά πεδία. Στο κεφάλαιο «Ηχος» και ειδικότερα στις ιδιότητές του αναφέρεται ο μύθος της καταστροφής των τειχών της Ιεριχούς από τις σάλπιγγες του Ιησού του Ναυή. Τα τελευταία χρόνια μετά την επανεκλογή Μπους στις ΗΠΑ παρακολουθήσαμε μία σφοδρή αντιπαράθεση μεταξύ υποστηρικτών της θεωρίας της εξέλιξης και θρησκευόμενων οπαδών της θεωρίας του «έξυπνου σχεδιασμού» (intelligent design), που υποστηρίζει πως μία ανώτερη δύναμη δημιούργησε τον κόσμο. Η διαμάχη ηχεί παρωχημένη στα δικά μας, ευρωπαϊκά, αυτιά γιατί κανένα επιστημονικό εγχειρίδιο δε θα μπορούσε να περιέχει σήμερα τέτοιου είδους ερμηνείες για την προέλευση και την εξέλιξη του σύμπαντος.\nΣτην Ελλάδα του 2008 όμως η οπισθοδρόμηση καλά κρατεί. Ειδικά στα σχολεία, όπου τα παιδιά διδάσκονται παράλληλα με το Big Bang, τη δημιουργία της πλάσης Του ή... του, τέλος πάντων. Οι γονείς έχουν τη δυνατότητα με βάση την πρόσφατη απόφαση του υπουργείου Παιδείας και Θρησκευμάτων για τη μη παρακολούθηση του μαθήματος των θρησκευτικών από μαθητές με μια απλή δήλωση -«χωρίς αιτιολογία»- να προστατεύσουν μόνοι τους τα παιδιά τους από τον σκοταδισμό. Κανονικά όμως αυτό δεν θα έπρεπε να είναι έργο της Πολιτείας; Σε πρόσφατη ημερίδα της Ιεράς Μητρόπολης Σάμου, Ικαρίας και Κορσέων για τα νέα σχολικά βιβλία των Θρησκευτικών, επισημάνθηκε ότι «ανατρέπουν ιδεολογικά τις βάσεις και κατευθύνσεις της μακροχρόνιας και δοκιμασμένης Ορθόδοξης Χριστιανικής Αγωγής. Καταργούν η μειώνουν τον ομολογιακό χαρακτήρα του μαθήματος και το μεταβάλλουν βαθμηδόν σε ουδέτερη θρησκειολογία. Ικανοποιούν εσπευσμένα και αδικαιολόγητα τα αιτήματα της παγκοσμιοποίησης και της πολυπολιτισμικότητας και οδηγούν, όπως επισημάνθηκε για το βιβλίο Ιστορίας της Στ΄ Δημοτικού, σε γενοκτονία της μνήμης, εθνικής και θρησκευτικής. Προτείνεται να ξεκαθαρίσουν η κυβέρνηση και τα πολιτικά κόμματα, αν συμφωνούν με αυτό το πλαίσιο παιδείας και προς ποια κατεύθυνση θα χαράξουν τη γραμμή πλεύσεως». Οσο η Εκκλησία θεωρεί ότι έχει λόγο σε θέματα εγχειριδίων και εκβιάζει κόμματα και πολιτικούς με... αφορισμό, η αναβάθμιση της μέσης εκπαίδευσης, στην οποία τόση έμφαση δίνουν οι υπόλοιπες ευρωπαϊκές χώρες, θα παραμένει όνειρο καλοκαιρινής νύχτας για την Ελλάδα.\nΚΑΙ ΤΩΡΑ ΤΟ ΣΧΟΛΙΟ ΤΟΥ Fremendog\nΌπως ξέρετε Σεβασμιώτατε, εγώ είμαι υπέρ της θεωρίας της εξέλιξης, καθώς θεωρώ ότι συμβαδίζει απόλυτα με την Ορθόδοξη χριστιανική πίστη. Είμαι επίσης υπέρ της άποψης ότι δεν πρέπει επιστήμη και θρησκεία να μπλέκονται η μία στα χωράφια της άλλης-άλλωστε η επιστήμη εξετάζει το πώς δημιουργήθηκε ο κόσμος ενώ η θεολογία το ποιός τον δημιούργησε. Η κυρία Κουναλάκη όμως τι ακριβώς μας λέει; Ότι σε μάθημα θρησκευτικών είναι σκοταδισμός να διδάσκονται τα παιδιά ότι ένας Δημιουργός δημιούργησε τον κόσμο;! Ήμαρτον! Δηλάδή πριν το Big Bang...μηδέν;! Όλα τυχαία ξεκίνησαν από ένα...τίποτα;! Η εν λόγω αρθρογράφος πάει να μας πει ότι η Θεολογία δεν έχει καν λόγο στη διαμόρφωση του μαθήματος των θρησκευτικών! Μήπως ν' αρχίσουν τα βιβλία των θρησκευτικών να τα γράφουν άθεοι επιστήμονες για να τα θεωρούν ικανοποιητικά όσοι θέλουν να βγάλουν από την ψυχή του κόσμου την πίστη στο Θεό; Έχουμε ξεφύγει εντελώς, μου φαίνεται! Δεν είμαι υπέρ της διδασκαλίας του Ευφυούς Σχεδιασμού ως επιστημονικής θεωρίας-αλίμονο αν προσπαθήσουμε να κάνουμε επιστήμη την πίστη στην Αγία Τριάδα. Τι θα πρέπει όμως να διδάσκονται τα παιδιά στο μάθημα σύμφωνα με την κυρία Κουναλάκη; Ότι η θρησκεία είναι το όπιο των λαών ή ότι δεν υπάρχει Θεός; Ίσως κάποιος πρέπει να της πει ότι η αναβαθμισμένη εκπαίδευση των υπόλοιπων ευρωπαϊκών κρατών-την οποία δείχνει να ζηλεύει-περιλαμβάνει σε μερικές περιπτώσεις μάθημα Θρησκευτικών με ομολογιακή μορφή. Ή μήπως δεν γνωρίζει ότι σε χώρες όπως η Γερμανία οι καθηγητές θρησκευτικών πληρώνονται μεν από το κράτος αλλά το περιεχόμενο του μαθήματός τους καθορίζεται από τις επικρατούσες Εκκλησίες;(Προτεσταντική, Καθολική ή ακόμη και Ορθόδοξη). Για να μην αναφέρω την απαλλαγή απ' τα θρησκευτικά, η οποία συνοδεύεται υποχρεωτικά από παρακολούθηση μαθήματος Ηθικής ή Φιλοσοφίας.\nΑναρτήθηκε από + Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ και ΑΙΓΙΑΛΕΙΑΣ ΑΜΒΡΟΣΙΟΣ στις 3:07 μ.μ.\nΕτικέτες ΟΡΘΟΔΟΞΙΑ (Η) ΒΑΛΛΟΜΕΝΗ: ΤΟ ΜΑΘΗΜΑ ΤΩΝ ΘΡΗΣΚΕΥΤΙΚΩΝ\nΑναρτήθηκε από + Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ και ΑΙΓΙΑΛΕΙΑΣ ΑΜΒΡΟΣΙΟΣ στις 10:32 μ.μ.\nΤέλος πρέπει να μνημονευθoύν τόσο η ιστοσελίδα της Ιεράς Μητροπόλεως στη διεύθυνση web site www.im-ka.gr, όσο και οι ιστοσελίδες των διαφόρων τομέων δράσεως, όπως http://users.otenet.gr/~kedikmh/ του ΚΕΔΙΚ, www.a-melathron.gr του Γηροκομείου «ο Άγιος Χαράλαμπος» Αλλά και ο ιστότοπος (blog), του οποίου επιμελείται προσωπικά ο Σεβασμιώτατος Μητροπολίτης μας στην ηλεκτρονική διεύθυνση mkka.blogspot.com\nΑναρτήθηκε από + Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ και ΑΙΓΙΑΛΕΙΑΣ ΑΜΒΡΟΣΙΟΣ στις 10:06 π.μ.\nΕτικέτες ΔΡΑΣΤΗΡΙΟΤΗΤΕΣ ΙΜΚΑ: Η ΠΡΟΣΦΟΡΑ ΤΗΣ Ι.Μ. ΣΕ ΘΕΣΕΙΣ ΕΡΓΑΣΙΑΣ\nΜΙΑ ΑΚΟΜΗ ΘΕΑΡΕΣΤΗ ΔΡΑΣΗ ΤΗΣ ΙΕΡΑΣ ΜΗΤΡΟΠΟΛΗΣ\nΜε πρωτοβουλία του Σεβασμιωτάτου Μητροπολίτου Καλαβρύτων και Αιγιαλείας κ.κ. Αμβροσίου, ο οποίος έχει ιδιαίτερη ευαισθησία στον τομέα της φιλανθρωπίας, ξεκίνησε τον περασμένο Μάρτιο σε συνεργασία με το Δήμο Αιγίου η δημιουργία Τράπεζας Τροφίμων με την επωνυμία "το Κελάρι της Αγάπης". Η συγκεκριμένη ονομασία, σύμφωνα με τα λεγόμενα του πατέρα Στυλιανού Καπράλου, μας παραπέμπει στα κελάρια των μοναστηριών που πάντα προσέφεραν με αγάπη αυτά που είχαν για να ανακουφίσουν τον συνάνθρωπο. Ο πατέρας Στυλιανός, συνέχισε δηλώνοντας στον "Φ" ότι πρόκειται για ένα "κατάστημα" κάθε ανθρώπου που έχει ορισμένες ανάγκες και προσπαθεί να τις ικανοποιήσει, με σύμμαχό του την αγάπη.\nΤα τρόφιμα που διατίθενται στο κελάρι προέρχονται από αγορές που κάνει η Μητρόπολη, από προσφορές επιχειρήσεων, καταστημάτων αλλά και ιδιωτών. Οι δικαιούχοι είναι εφοδιασμένοι με κάρτες τις οποίες προμηθεύονται από τον ιερέα της ενορίας τους, αφού υποβάλουν την σχετική αίτηση. Οι αιτήσεις και τα δικαιολογητικά τα οποία είναι: α) εκκαθαριστικό Εφορίας και β) πιστοποιητικό οικογενειακής κατάστασης, αξιολογούνται από μια κοινή επιτροπή του δήμου και της Μητρόπολης.\nΑυτή τη στιγμή το "Κελάρι της Αγάπης" προσφέρει στους δικαιούχους είδη πρώτης ανάγκης. Όπως μας επισήμανε ο Πατήρ Στυλιανός, είναι σε άριστη κατάσταση και όλα τα τρόφιμα σε πακέτα. Ακόμα συμπλήρωσε ότι γίνεται διανομή τέσσερις φορές το μήνα σε εκατόν εβδομήντα οικογένειες. Τις ημέρες που δεν γίνονται παραδόσεις εμπορευμάτων, το "Κελάρι" μπορεί να δέχεται τις προσφορές του κόσμου, οι οποίες μπορεί να είναι σε είδος ή κάποιο χρηματικό ποσό στην μνήμη κάποιου.\n"Ζούμε σε μια δύσκολη εποχή, ίσως γίνει και δυσκολότερη. Το κελάρι ευελπιστεί να είναι καθημερινά ανοιχτό προσφέροντας τα αγαθά και την αγάπη του προς όλους τους αδερφούς μας που έχουν ανάγκη, ιδιαίτερα τις ημέρες των μεγάλων εορτών της Χριστιανοσύνης όπως τα Χριστούγεννα, το Πάσχα, και το Δεκαπενταύγουστο " τόνισε στον "Φ" ο Πατήρ Στυλιανός, στον οποίο μπορεί ο κόσμος να απευθυνθεί για περισσότερες πληροφορίες.\nΤο κελάρι βρίσκεται στην οδό Π. Χαραλάμπους 10 και είναι καθημερινά ανοιχτό, εκτός από τις ημέρες των μεγάλων εορτών, από τις 9 το πρωί έως τη 1 το μεσημέρι. Από πλευρά της Μητρόπολης, γενικός υπεύθυνος είναι ο Πατήρ Ιωακείμ Βενιανάκης και από την πλευρά του Δήμου η σύζυγος του δημάρχου κα Ρίτα Καραφωτιά.\nΘα πρέπει λοιπόν όλοι να γίνουμε αρωγοί στην φιλανθρωπικοί δράση της Μητρόπολής μας, βοηθώντας έτσι τις άπορες οικογένειες που έχουν πραγματική ανάγκη.\nΚαλάβρυτα, 09 Αυγούστου 2008\nΑναρτήθηκε από + Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ και ΑΙΓΙΑΛΕΙΑΣ ΑΜΒΡΟΣΙΟΣ στις 9:34 π.μ.\nΕτικέτες ΔΡΑΣΤΗΡΙΟΤΗΤΕΣ ΙΜΚΑ: ΤΟ ΚΕΛΛΑΡΙ ΤΗΣ ΑΓΑΠΗΣ\nΜΗΔΕΝ ΑΠΟ ΜΗΔΕΝ, ΜΗΔΕΝ!\nΜΕ ΕΓΚΥΚΛΙΟ ΚΑΤΑΡΓΟΥΝ ΤΗΝ ΥΠΟΧΡΕΩΤΙΚΗ ΔΙΔΑΣΚΑΛΙΑ ΤΩΝ ΘΡΗΣΚΕΥΤΙΚΩΝ\nΟ Υπουργός επί της Παιδείας και Θρησκευμάτων κ. Στυλιανίδης, απαντών στις διαμαρτυρίες της Εκκλησίας, διαβεβαίωσε τον Μακαριώτατο Αρχιεπίσκοπο Αθηνών κ.κ. Ιερωνυμο, ότι το ζήτημα της διδασκαλίας των Θρησκευτικών, περί του οποίου ομιλούμε τώρα με συνεχεις αναρτήσεις, θα διορθωθή με νεώτερη Εγκύκλιο του Υπουργείου. Έπειτα μάλιστα από τη διαβεβαίωση αυτή, την οποία ο Αρχιεπίκσοπος κ. Ιερώνυμος μας μετέφερε στη Διαρκή Ιερά Σύνοδο κατά τη Συνεδρία της 31ης Ιουλίου, τα ταραγμένα, καί πολύ μάλιστα. πνεύματα των Σεβ. Συνοδικών ηρέμησαν και όλοι μας αναχωρήσαμε για την Επαρχία του έκαστος, βέβαιοι πιά ότι ότι όλα βαίνουν καλώς! Καμμιά ανησυχία δεν εδικαιολογείτο! Η .......συντηρητική Κυβέρνηση της Νέας Δημοκρατίας δεν μπορούσε να κάμει αυτό το ανοσιούργημα! Πως θα μπορούσε να δώση μιά ακόμα τσεκουριά στο δένδρο της Ορθοδοξίας;\nΝα όμως που όλα αυτά τελικά αποδείχθηκαν όνειρα θερινής νυκτός! Η νεώτερη -διορθωτική όπως μας είχαν υποσχεθή- Εγκύκλιος του Υπουργείου εκδόθηκε! Αλλά μόνον\nδ ι ο ρ θ ω τ ι κ ή δεν μπορεί να θεωρηθή! Να τη, αγαπητοί φίλοι.\nΕΛΛΗΝΙΚΗ ΔΗΜΟΚΡΑΤΙΑ Βαθμός Ασφαλείας _.........\nΕΝΙΑΙΟΣ ΔΙΟΙΚΗΤΙΚΟΣ ΤΟΜΕΑΣ Μαρούσι, 04/08/2008\nΔΙΕΥΘΥΝΣΕΙΣ ΣΠΟΥΔΩΝ Π/θΜΙΑΣ ΚΑΙ Δ/ΘΜΙΑΣ Αριθ.Πρωτ. 104071/Γ2\nΤΜΗΜΑΤΑ Γ" ΚΑΙ Γ\nΑνδρέα Παπανδρέου 37, 151 80 Μαρούσι Τηλέφωνο:\nΔ.Ε. 210-344-33.14Fax : Π.Ε. 210-344.32.88\n1. Περιφερειακές Δ/νσεις Π.Ε. καιΔ.Ε. Έδρες τους\n2. Γραφεία Σ χολικών Συμβούλων καιΓραφεία Υπεύθυνων -Προϊσταμένων Παιδαγωγικής και Επιστημονικής Καθοδήγησης.Έδρας τους\n3. Δ/νσεις και Γραφεία Π.Ε. και Δ.Ε.και Γραφείο Ε,Ε. της χώρας.Έδρες τους\n4. Σχολεία Π.Ε. και Δ.Ε. της χώρας(μέσω Δ/νσεων και Γραφείων Δ.Ε.και Γραφείων Ε.Ε.)\nΘΕΜΑ; « Ρύθμιση μαθητικών θεμάτων»\nΣε συνέχεια της υπ’ αριθμ. β1109/Γ2/10-7-2008 εγκυκλίου μας και προκειμένου να αποσαφηνισθούν τυχόν παρερμηνείες που δημιουργήθηκαν με αφορμή τη διαδικασία απαλλαγής κάποιων μαθητών από το μάθημα των Θρησκευτικών, διευκρινίζονται τα εξής:\nσ) Το μάθημα των Θρησκευτικών διδάσκεται σε όλες τις σχολικές μονάδες της Πρωτοβάθμιος και Δευτεροβάθμιας Εκπαίδευσης, σύμφωνα με τα επίσημα υποχρεωτικά Αναλυτικά και Ωρολόγια Προγράμματα που έχουν καθορισθεί από το Υπουργείο Εθνικής Παιδείας και Θρησκευμάτων,\nβ) Για τους γονείς των ανήλικων μαθητών ή τους ίδιους τους μαθητές, εάν είναι ενήλικοι, που για λόγους συνείδησης δεν επιθυμούν να παρακολουθήσουν το μάθημα των Θρησκευτικών, δεν είναι αναγκαία η αιτιολόγηση της άρνησης στην υπεύθυνη δήλωση που απαιτείται. Διαδικασία άλλωστε που ακολουθείται στη πρωτοβάθμια εκπαίδευση για πάρα πολλά χρόνια.\nγ) Η ανωτέρω εγκύκλιος μας εναρμονίζει με τις αποφάσεις του Ευρωπαϊκού Δικαστηρίου ανθρωπίνων δικαιωμάτων και των ανεξάρτητων αρχών της χώρος μας.\nΕσωτερική Διανομή; ΕΙΔΙΚΟΣ ΓΡΑΜΜΑΤΕΑΣ\n2) Γραφεία Υφυπουργών\n4) Γραφείο Ειδικού Γραμματέα κ- Γούση\n5) Γραφείο Ειδικού Γραμματέα κ. Συρίγον ΓΕΩΡΓΙΟΣ ΓΟΥΣΗΣ. τμήματα Γ'&Γ'\n6) Δ/νσεις Σττουδών Π.Ε * Δ.Ε.\n7) Δ/νση Εκκλησιαστικής Εκπ/σης\nΜη εμπαίζετε τον Ελληνικό Λαό, Κύριε Υπουργέ καί Κύριοι της Κυβερνήσεως.\nΗ Εγκύκλιος αυτή δεν προσθέτει τίποτε περισσότερο! Έτσι το αποτέλεσμα με τη γλώσαα των Μαθηματικών είναι "Μηδέν από μηδέν, ΜΗΔΕΝ"!!!!!!!\nΌλοι μας βεβαίως γνωρίζουμε ότι το μάθημα των Θρησκευτικών διδάσκεται σ΄όλες τις βαθμίδες της Εκπαιδεύσεως! Δεν ήταν ανάγκη να μας το πήτε εσείς! Το επιτάσσει άλλωστε τό Σύνταγμα της Ελλάδος. Αυτό που περιμέναμε να μας πήτε είναι ότι για τους Ορθόδοξους μαθητές ΤΟ ΜΑΘΗΜΑ ΤΩΝ ΘΡΗΣΚΕΥΤΙΚΩΝ ΕΙΝΑΙ ΥΠΟΧΡΕΩΤΙΚΟ! Αυτό δεν μας το είπετε. Άρα μας εμπαίζετε! Εμπαίζετε ακόμη και τον Αρχιεπίσκοπό μας, πρός τόν οποίο εδώσατε τις διαβεβαιὠσεις σας. Η Εγκύκλιός σας ώφειλε νά λέγει: "Το μάθημα των Θρησκευτικών διδάσκεται ΥΠΟΧΡΕΩΤΙΚΑ σε όλες τις σχολικές μονάδες της Πρωτοβάθμιος και Δευτεροβάθμιας Εκπαίδευσης". Μιά και μόνη λέξη, η λέξη Υποχρεωτικά, θά ἐλυνε το πρόβλημα. Αλλά δεν την είπατε!\nΟδηγούμεθα λοιπόν σε μια σταδιακή και ύπουλα μεθοδευμένη ΚΑΤΑΡΓΗΣΗ ΤΩΝ ΘΡΗΣΚΕΥΤΙΚΩΝ ΑΠΟ ΤΑ ΣΧΟΛΕΙΑ ΜΑΣ. Γιατί δεν μας το λέτε καθαρά; Οι Μασσώνοι των Βρυξελλών σας έβαλαν τα δυό πόδια σε ένα παπούτσι! Αυτό είναι όλο!\nΑς το μάθει λοιπόν ο Ελληνικός Λαός και ας λάβει τις αποφάσεις του.\nΑυτούς που βάλαμε να φυλάνε Θερμοπύλες, μας επρόδωσαν!\nΤο Σύνταγμα επιτάσσει τήν ἑλληνοχριστιανική αγωγή των Ελληνοπαίδων. Το Υπουργείο Παιδείας, μέ τήν επίμαχη Εγκύκλιο, παραβιάζει τις επιταγές του Συντάγματος.\nΤΟ ΣΥΝΤΑΓΜΑ ΤΗΣ ΕΛΛΑΔΟΣ ΟΡΙΖΕΙ\nΑΠΟ ΤΟ ΣΥΝΤΑΓΜΑ ΤΗΣ ΕΛΛΑΔΟΣ ΤΟΥ ΕΤΟΥΣ 1975-ΑΝΑΘΕΩΡΗΣΗ ΤΟΥ ΕΤΟΥΣ 2001\nΕις πάντα τα σχολεία μέσης και στοιχειώδους εκπαιδεύσεως η διδασκαλία αποσκοπεί την ηθικήν και πνευματικήν αγωγήν και την ανάπτυξιν της εθνικής συνειδήσεως των νέων επί τη βάσει των ιδεολογικών κατευθύνσεων του ελληνοχριστιανικού πολιτισμού.\nΑΠΟ ΤΟ ΣΥΝΤΑΓΜΑ ΤΟΥ ΕΤΟΥΣ 1952\nΑΡΘΡΟ 16 Εις πάντα τα σχολεία μέσης και στοιχειώδους εκπαιδεύσεως η διδασκαλία αποσκοπεί την ηθικήν και πνευματικήν αγωγήν και ατην ανάπτυξιν της εθνικής συνειδήσεως των νέων επί τη βάσει των ιδεολογικών κατευθύνσεων του ελληνοχριστιανικού πολιτισμού.\nΗ Εγκύκλιος παραβιάζει τις επιταγές του Συντάγματος! Ποιός όμως θα καταγγείλει την προδοσία; Ο γράφων τις γραμμές αυτές είναι πολύ μικρός. Χρειάζεται ισχυρή φωνή, ως "βροντή υδάτων πολλών"! Δεν είναι δυνατόν οι Αποφάσεις του Ευρωπαϊκού Δικαστηρίου, περί των οποίων προνοεί η Εγκύκλιος, οὐτε και οι "Ανεξάρτητες Αρχές της Χώρας μας" νά είναι τίθενται υπεράνω τοῦ Ελληνικού Λαού, ούτε επίισης μπορούν να αποφασίζουν εναντίον της θελήσεως του Ελληνικσοῦ Λαού! Όλες οι πολιτικές Παρατάξεις μας επρόδωσαν!\nΚαθιέρωσε τον Πολιτικό Γάμο!\nΑφαίρεσε το θρήσκευμα από τις ταυτότητες!\nΑφαίρεσε την μοναστηριακή περιουσία από την Εκκλησία!\nΚάποια περίοδο αποπειράθηκε να βγάλει τις εικόνες από τα Νοσοκομεία και από τις Αίθουσες των Δικαστηρίων!\nΑποποινικοποίησε τό αδίκημα της μοιχείας! κ.α.\nΔιατήρησε την απαλοιφή του θρησκεύαμτος από τις ταυτότητες, παρά τις περί του αντιθέτου εξαγγελίες της!\nΜε το Σύμφωνο Ελεύθερης Συμβίωσης επιχειρεί την νομιμοποίση των Γάμων των Ομοφυλοφίλων ενώ συγχρόνως ναρκοθετεί τόν ιερό θεσμό του Γάμου!\nΕνομοθέτησε την καύση των νεκρών!\nΜε το διδακτικό Βιββλίο της Στ' Δημοτικού προέβη σε αλλοίωση της ιστορίας!\nΜέ την επίμαχη Εγκύκλιο καταργεί το μάθημα των Θρησκευτικών από τά Σχολεία! κ.ά.\nΟι Πολιτικοί μας όλων σχεδόν των παρατάξεων εμήδισαν!\nΕμηδισαν, Σεβασμιώτατοι Μητροπολίτες της Εκκλησίας της Ελλάδος!\nΕμηδισαν, Αγαπητοί Ορθόδοξοι γονεἰς!\nΕμηδισαν, Ελλογιμώτατοι Καθηγητές των Θεολογικών Σχολών!\nΕμήδισαν, Αγαπητοί Θεολόγοι Καθηγητές της δευτεροβάθμιας Εκπαιδεύσεως.\nΕμήδισαν, Αγαπητοί Έλληνες συμπατριώτες! Κι εμεῖς κοιμώμαστε υπό τον μανδραγόρα!\nΒαρύς ο λόγος, θα μού πήτε!\nΑλλά και η πράξη ακόμη βαρύτερη.\nΌλες σχεδόν οι πολιτικές παρατάξεις κλαδεύουν λίγο-λίγο τό δένδρο της Ορθοδοξίας! Εφαρμόζουν, συνειδητά ή όχι, το Σχέδιο Κίσσινγκερ! Η Ορθοδοξία μας τους ενοχλεί!\nΦΩΝΗ ΒΟΩΝΤΟΣ ΕΝ ΤΗ ΕΡΗΜΩ!\nΚαλάβρυτα, 9 Αυγούστου 2008\nΓΙΑ ΟΣΟΥΣ ΑΜΦΙΒΑΛΛΟΥΝ ΙΔΟΥ ΜΙΑ ΑΚΟΜΗ ΑΠΟΔΕΙΞΗ: Ο κ. Στέφανος Ματθίας, Επίτιμος Πρόεδρος του Αρείου Πάγου, σύρει πιά το χορό των μηδισάντων:\nΗ ελληνική Δικαιοσύνη βρίσκεται σε αφύσικο εναγκαλισμό με την Ορθόδοξη Εκκλησία:\nΛατρευτικές εικόνες και ευαγγέλια σε όλα τα ακροατήρια και στα δικαστικά γραφεία, αγιασμός κατά την έναρξη του δικαστικού έτους, καθιέρωση του Αγίου Διονυσίου του Αρεοπαγίτη ως προστάτη του δικαστικού σώματος, δικαστική αργία κατά την ημέρα που εορτάζεται ο Άγιος, λειτουργίες, λιτανείες και αγρυπνίες στο φερώνυμο ναό, παρουσία εκπροσώπου της Εκκλησίας σε εκδηλώσεις της Δικαιοσύνης...\nΑυτά είναι φαινόμενα αναχρονιστικά, ασυμβίβαστα προς ένα σύγχρονο κράτος δικαίου, μέλος της Ευρωπαϊκής Ένωσης. Φαινόμενα που σκιάζουν την ελληνική Δικαιοσύνη, την εμφανίζουν υπό εκκλησιαστική κηδεμονία. Από τον Τύπο μαθαίνουμε ότι σ' αυτά έρχεται τώρα να προστεθεί η οικοδόμηση και λειτουργία ναού στον χώρο του Αρείου Πάγου! Όταν το διάβασα, σταυροκοπήθηκα! Καθώς όμως οι μέρες περνούσαν, επανερχόταν η απορία: ποιος και γιατί εμπνεύστηκε αυτή την αφύσικη συστέγαση και πώς κατάφερε να την προωθήσει;\nΘα πρόκειται, υποθέτω, για εκκλησιαστική πρωτοβουλία. Την ίδια πρωτοβουλία, για την ίδρυση και λειτουργία ναού στον Αρειο Πάγο, είχε εκδηλώσει η Εκκλησία και πριν από δέκα περίπου χρόνια. Συνάντησέ όμως τότε αντιστάσεις και το «σχέδιο» δεν προχώρησε. Τώρα βρήκε πρόθυμα ώτα;\nΚατά τα τελευταία χρόνια η Εκκλησία προσπαθεί να διεισδύει σε χώρους άσκησης κρατικής εξουσίας. Όμως η παρουσία ιερωμένων σε χώρους του Αρείου Πάγου μπορεί να ενθαρρύνει κάποιους διαδίκους να επιζητούν τη μεσολάβηση κληρικών σε εκκρεμείς δίκες... Οι κίνδυνοι είναι προφανείς για όλα τα μέρη.\nΕπιπλέον, μετά την ίδρυση «ορθόδοξου» πολιτικού κόμματος, η εκάστοτε κυβέρνηση, για να συγκρατήσει τους ψηφοφόρους της, ενδέχεται να ενδίδει σε παρεμβάσεις και υποδείξεις εκκλησιαστικών παραγόντων. Αυτό θα μπορούσε να συμβεί και σε θέματα προαγωγών δικαστών, ιδίως στις ηγετικές θέσεις της δικαστικής ιεραρχίας. Αν λοιπόν ιδρυθεί ναός μέσα στον χώρο του ανώτατου δικαστηρίου, κάποιοι υποψήφιοι για προαγωγή ή ενδιαφερόμενοι για άλλη ευνοϊκή μεταχείριση (μετάθεση, τοποθέτηση στις Βρυξέλλες, συμμετοχή σε συμβούλια κ.λπ.) μπορεί να γίνουν τακτικοί «προσκυνητές» στον ναό και «συνομιλητές» ιερέων και μητροπολιτών! Οι κίνδυνοι υπονόμευσης της δικαστικής τάξης και της αμεροληψίας των δικαστών είναι και πάλι προφανείς.\nΕξάλλου, η ίδρυση και λειτουργία ορθόδοξου ναού στον χώρο του ανώτατου δικαστηρίου θα αποτελούσε προνομιακή μεταχείριση του ορθόδοξου δόγματος, ασυμβίβαστη με την, κατά το Σύνταγμα και την Ευρωπαϊκή Σύμβαση Δικαιωμάτων του Ανθρώπου, ισότητα όλων των θρησκειών και δογμάτων. Η ιδιαίτερη αυτή μεταχείριση δεν μπορεί να δικαιολογηθεί ούτε από τη νεφελώδη και διαπιστωτική απλώς εξαγγελία περί «επικρατούσας» θρησκείας ούτε από την αριθμητική υπεροχή των ορθοδόξων.\nΕπιπλέον, η κατασκευή και λειτουργία στον χώρο του ανώτατου δικαστηρίου ορθόδοξου ναού θα υπονόμευε, στα μάτια αλλοθρήσκων ή αλλοδόξων, που συμβαίνει να αντιδικούν με ναούς, μονές ή άλλα ορθόδοξα καθιδρύματα, τη δικαστική αμεροληψία του Αρείου Πάγου. Θα αντέβαινε άρα στο άρθρο 6 παρ.1 της ΕΣΔΑ και στη νομολογία του Ευρωπαϊκού Δικαστηρίου Δικαιωμάτων του Ανθρώπου.\nΓια τους λόγους αυτούς ελπίζεται ότι η ηγεσία της Δικαιοσύνης, πολιτική και δικαστική, θα αντισταθεί στην υλοποίηση.\nΣτέφανος Ματθίας - Επίτιμος πρόεδρος του Αρείου Πάγου»\nΔημοσιεύθηκε στην "ΚΑΘΗΜΕΡΙΝΗ", αναδημοσιύθηκε από τήν "ΕΛΕΥΘΕΡΗ ΩΡΑ"\nΑναρτήθηκε από + Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ και ΑΙΓΙΑΛΕΙΑΣ ΑΜΒΡΟΣΙΟΣ στις 5:14 μ.μ.\nΕτικέτες ΟΡΘΟΔΟΞΙΑ (Η) ΒΑΛΛΟΜΕΝΗ: ΚΑΤΑΡΓΕΙΤΑΙ ΤΟ ΜΑΘΗΜΑ ΤΩΝ ΘΡΗΣΚΕΥΤΙΚΩΝ\nΜΠΗΚΕ ΚΑΙ Η ΤΑΦΟΠΛΑΚΑ ΤΗΣ ΠΑΙΔΕΙΑΣ\nΞαναχτύπησαν πάλι καλοκαιριάτικα (τυχαία άραγε;) οι «σοφοί» ψευτοπροοδευτικοί εγκέφαλοι του υπουργείου Παιδείας. Μας έχουν συνηθίσει άλλωστε στις δυσάρεστες εκπλήξεις. Τη μια με τη Γλώσσα την άλλη με την Ιστορία (π.χ. «συνωστισμός» η Μικρα-σιατική καταστροφή) κ.ά Εσχάτως βάλανε στο στόχαστρο τη θρησκεία και το μάθημα των Θρησκευτικών.\nΠέρυσι (Ιούλιο πάλι) κατήργησαν την ούτως η άλλως προαιρετική εξομολόγηση στα σχολεία. Φέτος προχώρησαν όχι ένα, αλλά δέκα βήματα περισσότερο, για να πάρουν το χρυσό έπαθλο στο παγκόσμιο πρωτάθλημα … βλακείας.\nΤέλη Ιουλίου, (λόγω κλειστών σχολείων και μειωμένων αντανακλαστικών), αιφνιδιαστικά, χωρίς ούτε τα προσχήματα διαλόγου και δημοκρατικών διαδικασιών να κρατήσουν -έχουν κόστος αυτές και αβέβαιο αποτέλεσμα - αποφασίζουν και διατάσσουν την ουσιαστική κατάργηση του μαθήματος των Θρησκευτικών από την πρωτοβάθμια και δευτεροβάθμια εκπαίδευση της Ελλάδος.\nΗ απαλλαγή από το μάθημα των Θρησκευτικών (εκκλησιασμό κ.ά.) υπήρχε, σεβαστή καθ’ όλα και εφαρμοζόμενη χωρίς προβλήματα εδώ και χρόνια (Eγκύκλιος: Γ2/61723-13-6-2002). Σύμφωνα με αυτή, αρκούσε μια δήλωση των γονέων αν ο μαθητής ήταν ανήλικος ή του ιδίου του μαθητή (αν ήταν ενήλικος) ότι δεν είναι χριστιανός ορθόδοξος, χωρίς καμία περαιτέρω διευκρίνιση, για απαλλαγή από το μάθημα των Θρησκευτικών.\nΤώρα κάθε μαθητής έχει αυτό το δικαίωμα με μια απλή δήλωση και χωρίς καμιά αιτιολόγηση. Δηλαδή : « ζητώ απαλλαγή από το μάθημα των Θρησκευτικών και κάθε άλλη εκδήλωση θρησκευτικών πεποιθήσεων.» Τελεία και παύλα. Το μάθημα παραμένει «υποχρεωτικό», εξεταζόμενο και βαθμολογούμενο ενδοσχολικά …αλλά «για όσους θέλουν», σύμφωνα με τις διευκρινίσεις του συμπαθούς κατά τα άλλα Υπουργού Παιδείας.\nΠου είναι λοιπόν η κατάργηση του μαθήματος των Θρησκευτικών ;;;;\nΣτο γεγονός ότι, σκόπιμα δεν φρόντισαν να αντικαταστήσουν το μάθημα με αντίστοιχο ή παραπλήσιο μάθημα ανθρωπιστικής Παιδείας ,υποχρεωτικό, εξεταζόμενο, και βαθμολογούμε-νο, όπως τα Θρησκευτικά. Εδώ είναι ο δόλος και η σκοπιμότητα των φωταδιστών καρεκλοκένταυρων του ΥΠΕΠΘ. Τι θα κάνουν λοιπόν οι μαθητές;\nΜα υπακούοντας φυσικά στη λογική της «ήσσονος προσπάθειας» θα ζητούν όλο και περισσότεροι την απαλλαγή από τα Θρησκευτικά, «σουλατσάροντας» στο προαύλιο των σχολείων με ότι κινδύνους συνεπάγεται αυτό, την ώρα που τα «κορόιδα» μέσα θα κάνουν μάθημα. Ποιος ήρωας μαθητής θα αντέξει για πολύ αυτή την κατάσταση; Πάει λοιπόν για κατάργηση το μάθημα ή όχι;\nΘα ξεκινήσει άμεσα, πρώτα από το Λύκειο. Ποιος μαθητής π.χ. της Γ ΄Λυκείου, με τέτοιο φόρτο μαθημάτων και φροντιστηρίων (γιατί παρεμπιπτόντως έχουμε και δωρεάν παιδεία) δεν θα θελήσει να έχει ένα μάθημα λιγότερο χωρίς καμία επίπτωση ; Μετά θα επεκταθεί στο Γυμνάσιο και τέλος στο Δημοτικό. Βρήκαν δηλαδή ένα πολύ εύσχημο τρόπο να συρρικνώσουν αρχικά να απαξιώσουν και να καταργήσουν σταδιακά το μάθημα σε πολύ σύντομο χρονικό διάστημα.\nΠροτείνουμε κι εμείς ταπεινά μέσα στο «πνεύμα της σεμνότητας και ταπεινότητας» που διακηρύττει η κυβέρνηση, υπακούοντας και στη δημοκρατική αρχή της ισότητας που επικαλούνται: Κάθε μαθητής που ζητάει απαλλαγή από το μάθημα των Θρησκευτικών να επιλέγει υποχρεωτικά ένα μάθημα ανθρωπιστικών σπουδών π.χ. Αρχαία Ελληνικά, Ιστορία, Ψυχολογία εξεταζόμενο και βαθμολογούμενο ενδοσχολικά όπως τα Θρησκευτικά ή κάποιας μορφής μάθημα Ηθικής όπως σε πολλές χώρες της Ε. Ένωσης, την οδηγία της οποίας επικαλούνται ότι εφαρμόζουν με τη συγκεκριμένη επιπόλαιη εγκύκλιο. Τότε θα δείτε πραγματικά πόσα παιδιά θα ζητήσουν απαλλαγή …\nΚαι δεν είναι μόνο αυτό. Δημιουργείται σοβαρή κοινωνική, οικογενειακή και εκπαιδευτική αναστάτωση.\nΥπακούοντας σε ποια παιδαγωγική αρχή βρε αθεόφοβοι βάζετε τα παιδιά να τσακώνονται με τους γονείς, ζητώντας τους να υπογράψουν δήλωση απαλλαγής από το μάθημα όχι πια για λόγους συνειδησιακούς αλλά καθαρά για να «λουφάρουν μάθημα».\nΓιατί αναστατώνεται τους γονείς που προσπαθούν να σώσουν ότι μπορούν ακόμα από τις αρχές της Ελληνικής οικογένειας, φέρνοντας τους σε σύγκρουση με τα παιδιά ή ακόμα και μεταξύ τους (αφού χρειάζεται η υπογραφή και των δύο γονέων για τους ανήλικους μαθητές);\nΕξωθείτε όμως και τους μαθητές σε ιδεολογική και ρατσιστική αντιπαράθεση ενισχύοντας το ρατσισμό και την ξενοφοβία, αφού η μειοψηφία (αλλόδοξων και αλλόθρησκων μαθητών) έχει πλέον περισσότερα προνόμια απ΄ ότι η πλειοψηφία, αναστατώνοντας έτσι την εκπαιδευτική διαδικασία μέσα στην ίδια τη σχολική κοινότητα, ενώ υποτίθεται ότι αυτό ακριβώς θέλετε να απαλείψετε. Διακρίσεις τέτοιες δεν υπήρχαν. Τώρα θα δημιουργηθούν με τις… εξυπνάδες σας.\nΚαι κάτι άλλο. Τους φοιτητές και τους υποψηφίους που βάζετε κάθε χρόνο στα τέσσερα τμήματα των Θεολογικών Σχολών, τι θα τους κάνετε; Tους ήδη υπηρετούντες θεολόγους καθηγητές και τις οικογένειές τους, τους σκεφτήκατε;\nΠοιόν κοροϊδεύετε κύριοι; Γιατί υποτιμάτε την νοημοσύνη μας; Τι πολίτες θέλετε να φτιάξετε; Τι κοινωνία ονειρεύεστε; Zoύγκλας; Μας περνατε για «ζαλισμένο κοπάδι»; Οι «φαεινές ιδέες» των ακριβοπληρωμένων συμβούλων σας δεν έφτασαν μεχρι εκεί κ.Υπουργέ; Ξέχασαν το άρθρο 16, παράγραφος 2 του Ελληνικού Συντάγματος που αναφέρει τους σκοπούς της Παιδείας και θυμήθηκαν μια οδηγία της Ε. Ένωσης;\nΤα παιδιά μας, στην πιο κρίσιμη ηλικία τους, βρήκατε να βάλετε σε αυτή τη νοσηρή κατάσταση των φωτοσβεστών εγκεφάλων του υπουργείου Παιδείας; Ότι αξίες ,θεσμούς και ιδανικά είχαν διασώσει οι πρόγονοί μας με αίμα και αγώνες, βαλθήκατε όχι μόνο να τα ισοπεδώσετε αλλά να τα ξεθεμελιώσετε όλα εκ βάθρων;……….\nΕΠΙΛΟΓΟΣ : «… ότι χωρίς αρετή και θρησκεία δεν σκηματίζεται κοινωνία ούτε βασίλειον. Και πράγμα τζιβαϊρκόν [ η αρετή και η θρησκεία μας δηλαδή] πολυτίμητο, όπου το βάστηξαμεν εις την τυραγνία του Τούρκου, δεν το δίνομεν τώρα ούτε το καταφρονούμεν οι Έλληνες … »\nAυτή την απάντηση έδωσε ο προφητικός και πάντα επίκαιρος Μακρυγιάννης σε ένα ξένο περιηγητή το 1843 όταν του είπε ότι : «…ένα θα σας βλάψει εσάς το κεφάλαιον της θρησκείας όπου είναι αυτείνη η ιδέα σ’ εσάς πολύ τυπωμένη …» (Μακρυγιάννη, Απομνημονεύματα, βιβλίο Γ ΄, κεφ. Έκτον).Πού είσαι καημένε Μακρυγιάννη να δεις τι «δίνομεν» και τι «καταφρονούμεν» σήμερα…….στην ελεύθερη (εδαφικά τουλάχιστον) Ελλάδα μας …\nΘλίβομαι για την κατάντια του έθνους μου. Παραμένω θαυμαστής του Μακρυγιάννη, των αγωνιστών και ηρώων της πατρίδας μου. Αυτή την Ελλάδα μου δίδαξαν εμένα στο σχολείο, κι αυτήν αγάπησα.\nΠιστεύω ότι η σύγχρονη Ελλάδα διάλεξε όχι μόνο να πεθάνει, από πείνα και δίψα πνευματική, ξεπουλώντας ότι ιερό και όσιο της απέμεινε ακόμη, αλλά να αυτοκτονήσει ατιμωτικά….\nΠάντως εμένα, όπως και πολλών χιλιάδων άλλων Ελλήνων ακόμα, «… όταν μου πειράζουν την πατρίδα μου και την θρησκεία μου θα μιλήσω θα ’νεργήσω και ότι θέλουν ας μου κάμουν» (Μακρυγιάννης, Απομνημονεύματα, βιβλίο Δ΄ ,κεφ. Τρίτον).\nΘα τα πούμε στις Εκλογές……\nΈλληνας Κορίνθιος εκπαιδευτικός\nΑΠΟ ΤΟ http://www.zougla.gr/news.php?id=6000\n6 Αυγούστου 2008, 03:19\nΗ νέα «διορθωτική» εγκύκλιος του υπουργείου Παιδείας, που προσπαθεί να αμβλύνει τις αντιδράσεις που προκάλεσε στην Εκκλησία, μάλλον κατάφερε το αντίθετο αφού εκκλησιαστικοί κύκλοι υποστηρίζουν ότι δεν άλλαξε τίποτα επί της ουσίας.\nΣτη νέα εγκύκλιο, το υπουργείο Παιδείας επαναλαμβάνει ότι δεν είναι αναγκαία η αναγραφή της αιτιολογίας στην υπεύθυνη δήλωση για εξαίρεση από τα Θρησκευτικά. Με αυτόν τον τρόπο προσπαθεί να απλουστεύσει την διαδικασία απαλλαγής από το μάθημα.\nΠαράλληλα, υπογραμμίζει, ότι το μάθημα των θρησκευτικών διδάσκεται σε όλες τις σχολικές μονάδες σύμφωνα με το επίσημο υποχρεωτικό αναλυτικό πρόγραμμα. Η νέα εγκύκλιος θα εφαρμοστεί σε όλα τα σχολεία της χώρας από τον Σεπτέμβριο.\nΑΠΟ ΤΟ ZOUGKLAPRESS\nΣάββατο, 2 Αύγουστος 2008\nΔΕΝ ΕΧΟΥΝΕ ΤΟ ΘΕΟ ΤΟΥΣ! Μα και βέβαια κατάργηση των θρησκευτικών. Καταργώντας τα όμως, θα πρέπει να καταργηθούν και όλες οι ορθόδοξες θρησκευτικές γιορτές, μαζί με τις αργίες τους φυσικά. Τέρμα λοιπόν Χριστούγεννα, Πάσχα, 15Αύγουστο κλπ. Το κεφάλι κάτω και δουλειά.\nΑναρτήθηκε από + Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ και ΑΙΓΙΑΛΕΙΑΣ ΑΜΒΡΟΣΙΟΣ στις 5:27 μ.μ.\nΕΝΑ ΑΚΟΜΗ ΠΛΗΓΜΑ ΜΕ ΤΣΕΚΟΥΡΙ - ΤΟ ΜΑΘΗΜΑ ΤΩΝ ΘΡΗΣΚΕΥΤΙΚΩΝ ΓΙΝΕΤΑΙ ΠΡΟΑΙΡΕΤΙΚΟ!\nΕπικροτούμε και συνυπογράφουμε το παρακάτω ανακοινωθέν της ενώσεως ""noiazomai" που μπορεί κάποιοσ να δη και στην ηλεκτρονική διεύθυνση:\nNOIAZOMAI ΗΛΕΚΤΡΟΝΙΚΟ ΠΑΓΚΟΣΜΙΟ ΔΙΚΤΥΟ ΕΛΛΗΝΩΝ\nwww.noiazomai.net ΕΚΠΑΙΔΕΥΤΙΚΩΝ, ΓΟΝΕΩΝ & ΠΟΛΙΤΩΝ\nΗ κα Γιαννάκου, ως Υπουργός Παιδείας, απαγόρευσε την εξομολόγηση των Μαθητών στα Σχολεία! Αυτο δα την είχε μαράνει! Και όχι η ελεύθερη διακίνηση των ναρκωτικών στα σχολεία! Ή η αγραμματωσύνη των αποφοίτων από τα Λύκεια! Η παρουσία των Κληρικών-Εξομολόγων την είχε ενοχλήσει! Και απαγόρευσε την Εξομολόγηση στα Σχολεία!\nΤώρα στην ουσία απαγορεύουν τη διδασκαλία του μαθήματος των θρησκευτικών! Άντε, λοιπόν, Υπουργοί μου όλων των παρατάξεων: Γκρεμίστε τα όλα στο όνομα των ανθρωπίνων δικαιωμάτων! Οι Μασσώνοι μας κυβερνούν! Κουράγιο, υπουργοί μου! Λίγο ακόμη και ........τελειώσατε! Κοντεύετε να κόψετε τελείως αυτό το ενοχλητικό δέντρο, που λέγεται Ορθοδοξία! Έχετε τώρα μια Εκκλησία ντροπαλή, σιγηλή, χωρίς λαλιά.... Ευκαιρία είναι. Χτυπάτε λοιπόν....\nΌλα αυτά τα ενεργείτε στο όνομα των ανθρωπίνων δικαιωμάτων! Ποιός όμως εδίδαξε στην ανθρωπότητα τα ανθρώπινα δικαιώματα; Ο Χριστός μας, ο Σωτήρ του κόσμου! Χωρίς τον Χριστό ανθρώπινα δικαιώματα δεν υπάρχουν!\nΧθές βράδυ κάποιος έκοψε το κεφάλι της γυναίκας του.......με ένα τσεκούρι κι ύστερα το έδειχνε με υπερηφάνεια στό κοινό! Πλήν όμως ο εγκληματίας αυτός προηγουμένως είχε διώξει το Χριστό από την καρδιά του και από τη ζωή του.\nΔιώχνοντας το Χριστό από τη ζωή μας και από τα σχολεία μας κατασκευάζετε εν δυνάμει εγκληματίες! Επειδή "άνθρωπος χωρίς θρησκεία είναι επικίνδυνος", όπως είπε κάποτε ο Λεχ Βαλέσα, ένας λαϊκός αγωνιστής της Πολωνίας!\nΔευτερα, 4 Αυγούστου 2008\nΙδού τώρα η Ανακοίνωση:\nΣΥΝΑΓΕΡΜΟΣ ΑΝΘΙΜΟΥ ΜΕ ΑΦΟΡΜΗ ΤΗΝ ΕΓΚΥΚΛΙΟ «ΑΠΑΛΛΑΓΗΣ» ΤΟΥ ΥΠΕΠΘ\nΕΓΚΛΗΜΑΤΟΥΝ ΟΣΟΙ ΘΕΛΟΥΝ ΝΑ ΒΓΑΛΟΥΝ\nΤΑ ΘΡΗΣΚΕΥΤΙΚΑ ΑΠΟ ΤΑ ΣΧΟΛΕΙΑ ΜΑΣ\nΕγκληματούν όσοι θέλουν να βγάλουν τα Θρησκευτικά από τα Σχολεία, τόνισε στο φλογερό Κυριακάτικο κήρυγμά του ο Παναγιώτατος Μητροπολίτης Θεσσαλονίκης κ.κ. Άνθιμος, από τον Ι.Ν. της Αγίας Βαρβάρας στην Άνω Τούμπα!\nΟι ενέργειες αυτές καθιστούν προαιρετικό τελικά το μάθημα, αφού επιτρέπουν την απαλλαγή χωρίς αιτιολογία, ακόμα και σε Ορθόδοξους Μαθητές, πράγματα που είναι αντίθετα και με το Σύνταγμα, συμπλήρωσε!\nΟ πνευματικός πατέρας της πρωτεύουσας της Μακεδονίας, υπογράμμισε τέλος ότι δεν μπορούν επιτέλους οι πολιτικοί να κάνουν ό,τι θέλουν οι ξένοι και η Ευρώπη, αλλά αυτό που θέλει ο λαός μας! Που είναι ανάστατος και ιδίως στη Θράκη, που παλεύει να κρατηθεί απέναντι στις ενέργειες του μουσουλμανικού Τουρκικού Προξενείου Κομοτηνής!\nΤο ίδιο ανάστατοι σύμφωνα με πληροφορίες είναι και πολλοί άλλοι Μητροπολίτες, Κληρικοί, Θεολόγοι, Εκπαιδευτικοί και γονείς, που διαβλέπουν μετά την αφαίρεση του Χ.Ο. από την ταυτότητα και την μη επαναφορά ακόμη της προαιρετικής αναγραφής του θρησκεύματος, όπως υπεσχέθη ρητά το 2004 η Ν.Δ. και μετά την απαγόρευση Εξομολόγησης στα Σχολεία για τους Ορθόδοξους Μαθητές τις περιόδους Χριστουγέννων και Πάσχα, να έρχεται τώρα μια τελείως αψυχολόγητη Εγκύκλιος, που σίγουρα αδικεί τον Υπουργό Παιδείας. Διότι με την εγκύκλιο αυτή, νομιμοποιείται η «κοπάνα» όπως λέγεται κοινώς και δίδεται η δυνατότητα σε κάποιους ενήλικους μαθητές στην Γ΄ Λυκείου ή σε οποιονδήποτε γονέα, να ζητά αυθαίρετα, χωρίς αιτιολογία και με ελαφρά τη καρδία, την απαλλαγή του παιδιού του από Θρησκευτικά, Προσευχή, Εκκλησιασμούς και άλλες Τοπικές Θρησκευτικές Εορτές, ακόμη και εάν το παιδί είναι Χριστιανός Ορθόδοξος!!!\nΚαι αυτή ακριβώς είναι η αιτία της διαφωνίας. Διότι δεν απαλλάσσεται και δικαίως μόνο όποιος δεν είναι Χριστιανός Ορθόδοξος, αλλά δίνεται εν λευκώ η δυνατότητα να απαλλαχθεί και όποιος είναι! Ώστε να γλυτώσει το διάβασμα μιας ολόκληρης χρονιάς… επιβραβεύοντας και την πρακτική των «εξυπνάκηδων»…\nΠΑΡΑΒΙΑΖΕΤΑΙ ΤΟ ΣΥΝΤΑΓΜΑ\nΜε την Εγκύκλιο αυτή, το Υποχρεωτικό, όπως όλα, μάθημα των Θρησκευτικών, καθίσταται αυτόματα Προαιρετικό, αφού εξαρτάται από τα κέφια μαθητών και γονέων! Έτσι παραβιάζεται το Σύνταγμα που:\n1ον Αναγνωρίζει επίσημα και ρητά «επικρατούσα θρησκεία» την Ορθοδοξία στην Ελλάδα, στο Άρθρο 3,1!\n2ον Προβλέπει ρητά ως «σκοπό» της παιδείας την «ανάπτυξη της … θρησκευτικής συνείδησης», 16,2!\n3ον Θεωρεί «υποχρεωτική» την 9χρονη φοίτηση, άρα και την παρεχόμενη κρατική παιδεία και τα μαθήματά της, 16,3!\nΕπομένως οι μαθητές της επικρατούσας επισήμως θρησκείας, είναι υποχρεωμένοι να μετέχουν σε Μάθημα Ορθόδοξης Θρησκευτικής Αγωγής!\nΕάν όμως το μάθημα αυτό αναφέρεται και σε άλλες θρησκείες ή δόγματα - όπως συμβαίνει σήμερα με τα «Θρησκευτικά» - τότε είναι υποχρεωμένοι να συμμετέχουν όλοι οι μαθητές! Και μόνο με αιτιολογημένη αίτηση και των δύο γονέων και τη σύμφωνη γνώμη του ίδιου του μαθητού να μπορούν να εξαιρεθούν!\nΠαραδείγματος χάριν, το Βιβλίο Θρησκευτικών Στ΄ Δημοτικού (βλ. εικόνες) αφιερώνει αρκετές σελίδες στους Ετερόδοξους και Αλλόδοξους (Λατίνους, Ευαγγελικούς-Προτεστάντες-Πεντηκοστιανούς, Εβραίους, Μωαμεθανούς) με αναλυτικές μάλιστα περιγραφές, έτσι που να υπάρχει σύγχυση τελικά στα παιδιά για το ποιος είναι ο «αληθινός Θεός» και η «αλήθεια», ενώ είναι διάχυτο ένα πνεύμα «πανθρησκείας» και αναζήτησης θεού και θρησκείας «κοινής συνισταμένης», ενώ ο μέγας Άγιος Γρηγόριος ο Θεολόγος είναι μετά τον Μωάμεθ στην ύλη (!!!) και μόλις στο τέλος του Βιβλίου αναφέρεται το Άγιον Όρος και ο Πατρο-Κοσμάς, με αποτέλεσμα πολλά ελληνόπουλα να μην προφτάσουν να τα διδαχθούν ποτέ, μαθαίνοντας όμως τα πάντα για τις άλλες θρησκείες…\nΈτσι είναι παραδεκτό πια, πως το μάθημα των Θρησκευτικών σήμερα είναι περισσότερο γνωσιολογικό, φιλολογικό, ιστορικό, θρησκειολογικό και εγκυκλοπαιδικό και όχι Κατηχητικό, όπως ζητούσε και ο μακαριστός Αρχιεπίσκοπος Χριστόδουλος! Άρα δεν γίνεται Ορθόδοξη Κατήχηση με την πλατιά έννοια του όρου, επομένως δεν αιτιολογείται η αποχή από τη γνώση! Αιτιολογείται όμως από την Προσευχή και τον Εκκλησιασμό, μόνο του μη Ορθόδοξου μαθητού!\nΗ δε επίκληση «αθεΐας» των γονέων, πρέπει να αποτελεί όχι ανασταλτικό, αλλά μάλλον επιπρόσθετο παράγοντα για τη λήψη θρησκευτικών γνώσεων και πληροφοριών του παιδιού τους, αφού δεν βαθμολογείται στα σημερινά «Θρησκευτικά» ο «καλός χριστιανός», αλλά ο επιμελής μαθητής!\nΠΡΟΤΑΣΗ ΠΡΟΣ ΤΟΝ ΥΠΟΥΡΓΟ\nΤο Νοιάζομαι, προτείνει υπό αυτές τις συνθήκες ο ευαίσθητος Υπουργός να ακυρώσει άμεσα την πρόσφατη Εγκύκλιο και στο μέλλον ή να γίνει το Μάθημα των Θρησκευτικών Κατηχητικό Μάθημα των Ορθοδόξων Ελληνόπουλων του 98% όπως ευχόμαστε, με την πνευματική ευθύνη, καθοδήγηση και περιεχόμενο της Εκκλησίας μας ή να παραμείνει ως έχει (μη γένοιτο) - χωρίς δηλαδή την ανάμιξη της Εκκλησίας (!) - όπου άρα θα μετέχουν γνωσιολογικά όλοι, όπως μετέχουν Ορθόδοξοι Μαθητές σε Μαθήματα για Ισλάμ, Ευαγγελικούς (!) και άλλους, κάτι το οποίο φυσικά δεν λέγεται «Ορθοδοξία»…\nΕπομένως στο εξής θα πρέπει να οριστεί άμεσα με νέα Εγκύκλιο, πως για να απαλλαγεί κάποιος μαθητής, όπως είναι θεμιτό, θα πρέπει να υπάρχει η διπλή έγγραφη συγκατάθεση-αίτηση και των δύο γονέων και η συναίτηση του μαθητή στον Διευθυντή του Σχολείου, καθώς και η γραπτή αιτιολόγηση ότι «δεν είναι Χριστιανός Ορθόδοξος»… Άλλως δεν υπάρχει λόγος εξαίρεσης από Προσευχή, Εκκλησιασμό και ιδίως από τα στρογγυλεμένα «Θρησκευτικά»…\nΣΤΟ ΔΙΕΘΝΕΣ ΚΕΝΤΡΟ ΝΕΟΤΗΤΟΣ "ΤΟ ΟΡΑΜΑ" ΤΗΣ ΙΕΡΑΣ ΜΗΤΡΟΠΟΛΕΩΣ\nΕΛΗΞΕ Η ΚΑΤΑΣΚΗΝΩΤΙΚΗ ΠΕΡΙΟΔΟΣ ΓΙΑ ΤΑ ΚΟΡΙΤΣΙΑ\nΜε ιδιαίτερη επιτυχία, την Κυριακή 20 Ιουλίου 2008 ολοκληρώθηκε η κατασκηνωτική περίοδος κοριτσιών της Ιεράς Μητροπόλεώς μας.\nΚατά την διάρκειά της, κοινός άξονας των δράσεων των παιδιών υπήρξε η ενημέρωσή τους και η υλοποίηση ποικίλων πρωτοβουλιών τους σχετικών με την προστασία του περιβάλλοντος.\nΈτσι δόθηκε ιδιαίτερη σημασία στην εξάσκηση για την εξοικονόμηση του νερού και ελήφθη μέριμνα για την ανακύκλωση των μπαταριών και του χαρτιού.\nΣτα πλαίσια των οικολογικών τους ανησυχιών τα παιδιά πρόθυμα υλοποίησαν και το πρόγραμμα που προέβλεπε τη φύτευση εκατό νέων φυτών εντός του κατασκηνωτικού τους χώρου.\nΕπί πλέον, κατά τη διάρκεια αυτής της κατασκηνωτικής περιόδου πραγματο- ποιήθηκε ημερήσια εκδρομή στις εγκαταστάσεις του Αμερικανικού Κολλεγίου Ελλάδος, στην Αθήνα. Εκεί οι κατασκηνώτριές μας έλαβαν μέρος στην τελετή λήξης του κατασκηνωτικού του προγράμματος, με παραδοσιακούς χορούς και τραγούδια, και καταχειροκροτήθησα από το πολυπληθές κοινό.\nΤην ευθύνη της υλοποιήσεως του ΟΡΑΜΑΤΟΣ του Σεβασμιωτάτου Μητροπολίτου μας για σύγχρονες κατασκηνώσεις με επίκαιρους προβληματισμούς ανέλαβαν:\nΑρχηγός: η Φιλόλογος Πρεσβυτέρα Παναγιώτα Μιχαλίτση-Πετροπούλου, Καθηγήτρια του 1ου Γυμνασίου Αιγίου.\nΟμαδάρχισσες οι δεσποινίδες: Χαρά Μαμάκη, Ζαμπία Μπραουδάκη και Ουρανία Πανούτσου. Υπεύθυνοι πνευματικοί πατέρες-κληρικοί ήσαν και φέτος:\nο Πανοσιολογιώτατος Αρχιμανδρίτης π. Ιωακείμ Βενιανάκης και\nο Αιδεσιμολογιώτατος Πρωτοπρεσβύτερος π. Βασίλειος Πετρόπουλος.\nΣάββατον, 2 Αυγούστου 2008\nΑναρτήθηκε από + Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ και ΑΙΓΙΑΛΕΙΑΣ ΑΜΒΡΟΣΙΟΣ στις 5:43 μ.μ.\nΕτικέτες ΔΡΑΣΤΗΡΙΟΤΗΤΕΣ ΙΜΚΑ: ΠΟΙΜΑΝΤΙΚΗ ΔΙΑΚΟΝΙΑ ΓΙΑ ΤΗΝ ΝΕΟΤΗΤΑ


Countdown για το 5ετές ομόλογο - ΑΓΟΡΕΣ - XrimaOnline.gr\nCountdown για το 5ετές ομόλογο\nΑΓΟΡΕΣ UPD 13:13 28/01/19, 13:06\nΞεκινά η αντίστροφη μέτρηση για την έκδοση του 5ετούς ομολόγου, με την οποία η κυβέρνηση Τσίπρα επιδιώκει την επικοινωνιακή ρελάνς, μετά την έγκριση της Συμφωνίας των Πρεσπών από την ελληνική Βουλή με «φόντο» ένα πλούσιο παρασκήνιο νέων συσχετισμών.\nΣυγκεκριμένα, όπως ανακοινώθηκε τη Δευτέρα, ορίστηκαν οι ανάδοχοι, καθώς δόθηκε η εντολή σε BofA, Merrill Lynch, Goldman Sachs, HSBC, JP Morgan Stanley, και SG CIB για μια νέα έκδοση ομολόγου με ωρίμανση τον Απρίλιο του 2024.\nΣτόχος του ελληνικού Δημοσίου είναι η άντληση περίπου 2 δις. Ευρώ, με τις εκτιμήσεις να κάνουν λόγο για επιτόκιο στο 3,5%.\nΣήμερα, η απόδοση του η απόδοση του 10ετούς ομολόγου αν και υποχωρεί σε χαμηλό τεσσάρων μηνών, εντούτοις παραμένει στο 4%, επίπεδα πολύ υψηλά για το εγχείρημα εξόδου στις αγορές.\nΤην ίδια ώρα, η απόδοση του 5ετούς ομολόγου κινείται στο 3,056% και στα χαμηλότερα επίπεδα από τις 8 Αυγούστου.\nΟι αναλυτές επισημαίνουν ότι το κυβερνητικό επιτελείο θέλει να εκμεταλλευτεί το ευνοϊκό κλίμα στην αγορά ομολόγων της ευρωζώνης, όπου σημειώνεται μία αυξημένη όρεξη των επενδυτών για κρατικούς τίτλους, μετά και τις πολύ επιτυχημένες μακροπρόθεσμες εκδόσεις από Ιταλία, Ισπανία, Πορτογαλία και Ιραλνδία.\n«Σε γενικές γραμμές, η Ελλάδα έχει ένα ισχυρό μαξιλάρι ρευστότητας, αλλά είναι πάντα καλό νέο εάν ένας εκδότης όπως η Ελλάδα είναι σε θέση να βγει στις αγορές», δήλωσε στο Reuters ο στρατηγικός αναλυτής της DZ Bank, στρατηγός Daniel Lenz.\n«Όλοι εξακολουθούν να ανησυχούν για τη μακροπρόθεσμη αξιοπιστία της Ελλάδας, αλλά μια νέα έκδοση θα δείξει τώρα ότι βρίσκεται στο σωστό δρόμο για μελλοντική ανάπτυξη», τόνισε ο ίδιος.\nΟι ίδιοι παράγοντες της αγοράς, πάντως, σημειώνουν ότι το εγχείρημα έχει περισσότερο επικοινωνιακή «χροιά». Η κυβέρνηση θα επιχειρήσει μια έξοδο στις αγορές με έκδοση 5ετούς, ώστε να αποπληρώσει το ομόλογο Σαμαρά, το οποίο είχε επιτόκιο 4,95%, στοχεύοντας σε χαμηλότερη απόδοση, κάτω του 4%, προκειμένου να «πουλήσει» το νέο της αφήγημα.\nΌμως, ακόμη και μία έκδοση με επιτόκιο 3%-3,50% θα είναι πολύ ακριβή. Αρκεί να επισημανθεί ότι το εγχείρημα θα πραγματοποιηθεί σε μία περίοδο, όπου ακόμη και τα πορτογαλικά 5ετή ομόλογα έχουν απόδοση 0,40%(!) στη δευτερογενή αγορά, την ώρα που το ελληνικό 5ετές κινείται αρκετά πάνω από το 3%.


Σκόπια - Σλοβενία • Προγνωστικά-Ανάλυση Αγώνα • Bet-planet.gr\nΣκόπια - Σλοβενία\nAπο μια νίκη και μια ισοπαλία αμφότερες στα τρία συνολικά μεταξύ τους παιχνίδια ιστορικά.\nΝάσος Γρυπαίος 10/10/2019 | 0:47\nOι Σκοπιανοί έδειξαν πως διαθέτουν πολύ μεγάλη ποιότητα απο τη μέση και μπροστά και μάλιστα η πορεία τους ως τώρα και οι 8 βαθμοί που έχουν συλλέξει, φανερώνουν πως κάτι καλό χτίζεται. Αν εξαιρέσει κανείς τις δύο εντός προγράμματος ήττες της ομάδας του Ανγκελόβσκι, απέναντι σε Πολωνία και Αυστρία, κατά τα άλλα τα έχει παει περίφημα. Δύο γκολ στο πρώτο εικοσάλεπτο ήταν αρκετά για τα Σκόπια ώστε να φύγουν με το 0-2 από τη Λετονία. Οι Σκοπιανοί με πρωταγωνιστές τον Πάντεφ και τον 19χρονο Ελμάς της Νάπολι, καθάρισαν και πλέον παίζουν τα ρέστα τους για πρόκριση.\nΠρίν τις δύο ήττες με Αυστρία και Πολωνία, μετρούσε πέντε σερί εντός έδρας επίσημες νίκες.\nΑνοιχτό ματς έγινε πάντως στην Λιουμπλιάνα, με την Σλοβενία να διατηρεί την παράδοση απέναντι στο Ισραήλ - στα πέντε τελευταία ματς οι Σλοβένοι είναι αήττητοι. Οι γηπεδούχοι προηγήθηκαν με τον Βέρμπιτς λίγο πριν το τέλος του ημιχρόνου, αλλά το Ισραήλ απάντησε με δύο γρήγορα γκολ στο δεύτερο μέρος. Ο Νάτχο ισοφάρησε στο 50' και στο 63' ο Ζάχαβι έκανε το 1-2. Ο Μπέζιακ στο 66' έκανε το 2-2 και δευτερόλεπτα πριν το τέλος ο Βέρμπιτς με το δεύτερο προσωπικό του έδωσε τη σπουδαία νίκη στους Σλοβένους, με την οποία πέρασαν στη δεύτερη θέση.\nΔύσκολα ο Γιόκιτς, εκτός ο φορ Ζάχοβιτς.\nΤέσσερα συνεχόμενα under 2.5 εκτός έδρας.\nOι Σκοπιανοί μεσοεπιθετικά κάνουν μεγάλα πράγματα την ώρα που η Σλοβενία απέδειξε στο Ισραήλ οτι μπορεί να φάει δύο και τρία γκολ όμως να πάρει τη νίκη διότι πολύ απλά είναι... άλλο επίπεδο μπροστά. Το over 2.5 στο 2.30, δηλαδή σε τιμές που... φαβορί δεν το λες, είναι εξαιρετικό.


2871 Σόμπερ - Βικιπαίδεια\nΗμερομηνία ανακάλυψης: 30 Αυγούστου 1981\nΕναλλακτικές ονομασίες B: 1981 QC2 , 1961 XS\nΕκκεντρότητα (e): 0,140\nΜεγάλος ημιάξονας (a): 2,258 AU (337,8 εκατομ. km)\nΑπόσταση περιηλίου (q): 1,943 AU (290,7 εκατομ. km)\nΑπόσταση αφηλίου (Q): 2,574 AU (385,0 εκατομ. km)\nΠερίοδος περιφοράς («έτος») (P): 1239,6 ημέρες\nΚλίση ως προς την εκλειπτική (i): 5,7725 ° (μοίρες)\nΌρισμα του περιηλίου (ω): 335,35 °\nΜέση ανωμαλία (M): 97,02 °\nΟ Σόμπερ (Schober) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αυστριακού αστρονόμου Χανς Γιόζεφ Σόμπερ (Hans Josef Schober).\nΤα κυρίως φυσικά χαρακτηριστικά του Σόμπερ είναι άγνωστα. Ο Σόμπερ περιστρέφεται γύρω από τον εαυτό του μία φορά κάθε 2 ώρες 52 λεπτά και 3 δευτερόεπτα, μία πολύ γρήγορη περιστροφή, ακόμα και για αστεροειδή.\nΣτο λήμμα αυτό έχει ενσωματωθεί κείμενο από το λήμμα 2871 Schober της Εσπεράντο Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=2871_Σόμπερ&oldid=4725951"\nΤελευταία τροποποίηση 02:30, 29 Ιουνίου 2014.


Pilates Reformer: Ποσο βοηθάει στην απώλεια βάρους; - fmh.gr\nΑρχικήFitnessPilates Reformer: Ποσο βοηθάει στην απώλεια βάρους;\nPilates Reformer: Ποσο βοηθάει στην απώλεια βάρους;\nΗ παχυσαρκία ορίζεται ως η κατάσταση γενικευμένης συσσώρευσης λίπους στο σώμα, η οποία στις περισσότερες περιπτώσεις συνοδεύεται με χρόνιες ασθένειες όπως τα καρδιαγγειακά νοσήματα, ο σακχαρώδης διαβήτης και τα μυοσκελετικά προβλήματα. Oφείλεται τόσο σε γενετικούς παράγοντες όπως ο ασθενής κορεσμός, όσο και στην υπερκατανάλωση μεγάλων ποσοτήτων τροφών υψηλής περιεκτικότητας σε λίπος.\nΟ συνδυασμός μέτριων μειώσεων της θερμιδικής πρόσληψης και επαρκών επιπέδων φυσικής δραστηριότητας είναι απαραίτητος για την απώλεια βάρους και την πρόληψη ανάκτησης βάρους στα παχύσαρκα άτομα.\nΗ άσκηση που προτείνεται για άτομα που πάσχουν από παχυσαρκία είναι 150’/εβδομάδα μέτριας έντασης αερόβια δραστηριότητα σε συνδυασμό με ασκήσεις με αντιστάσεις 3-5 φορές/εβδομάδα.\nΤο Pilates Reformer είναι μια μορφή άσκησης με αντιστάσεις που μπορούμε να συστήσουμε στους ανθρώπους με περιττα κιλα , καθώς ο εξοπλισμός κάνει την φυσική δραστηριότητα να πραγματοποιηθεί με μεγαλύτερη ευκολία.\nΠοια είναι τα οφέλη απο το Pilates Reformer;\nΟι μύες στο σύνολο τους οδηγούνται από την αδράνεια στην ενεργό δράση, με ασκήσεις που δεν επιφορτίζουν τις ήδη καταπονημένες από το περιττό βάρος,αρθρώσεις.\nΕνίσχυση της σταθερότητας και της ισορροπίας. Οι άνθρωποι με περιττό βάρος αρχίζουν να αντιλαμβάνονται πως κινείται το σώμα τους μέσα στο χώρο και να έχουν έλεγχο των κινήσεων τους, προκειμένου να ισορροπούν και να κινούνται με μεγαλύτερη άνεση.\nΒελτιώνει την στάση σώματος. Λόγω των περιττών κιλών, όλο το βάρος του σώματος έχει την τάση να πέφτει στην άρθρωση του γόνατος και της ποδοκνημικής καθώς και στην κατώτερη μοίρα της σπονδυλικής στήλης, τα οποία δεν έχουν την ικανότητα να συγκρατούν τόσο μεγάλα φορτία. Με την μέθοδο του pilates ενδυναμώνουμε και ενισχύουμε τις αρθρώσεις και τους μύες που φορτίζονται λόγω των περιττών κιλών, χωρίς να δημιουργούμε επιπλέον καταπόνηση.\nΕνδυνάμωση του Powerhouse. Οι κοιλιακοί μύες και οι μύες της ράχης αποτελούν το κέντρο μας και είναι υπεύθυνοι για την προστασία της σπονδυλικής στήλης και των εσωτερικών οργάνων. Συνήθως είναι και η περιοχή που συσσωρεύεται το μεγαλύτερο ποσοστό λίπους στα παχύσαρκα άτομα. Με τις ασκήσεις που επικεντρώνονται στο κέντρο μας οι μαθητές θα ενισχύσουν τους μύες αυτούς, καθιστώντας έτσι αποτελεσματικότερη την ευθυγράμμιση του σώματος τους και οικοδομώντας ισχυρούς κοιλιακούς και ραχιαίους μύες.\nΟι άνθρωποι με περιττα κιλα έχουν -συχνά- αποσυνδεθεί από το σώμα τους, καθώς δεν τους αρέσει η εικόνα τους απομακρύνονται από την αγάπη που έτρεφαν προς αυτό. Το Pilates έρχεται να επαναφέρει το δεσμό νου και σώματος καθώς οι ασκήσεις για να πραγματοποιηθούν χρειάζεται πλήρη συνεργασία σώματος και πνεύματος.\nΕκμάθηση της σωστής διαφραγματικής αναπνοής, η οποία θα οξυγονώσει όλο το σώμα για να παράγει ενέργεια και να καθαρίσει όλα τα όργανα.\nΜπορεί το reformer να με βοηθήσει να χάσω βάρος;\nH μέθοδος Pilates από μόνη της δεν είναι ικανή να συντελέσει στην απώλεια λίπους στα άτομα με περιττα κιλα. Σε συνδυασμό με αερόβια προπόνηση και κατάλληλη διατροφή είναι ικανή να επιφέρει σημαντικές βελτιώσεις στην υγεία ενός ατόμου και να συντελέσει στην απώλεια περιττών κιλών. Η επιλογή του γιατρού και του εξειδικευμένου εκπαιδευτή είναι η σημαντικότερη επιλογή που πρέπει να κάνετε προκειμένου να έχετε τα αποτελέσματα που επιθυμείτε.\n1) National Heart,Lung and Blood Institute. Clinical Guidelines on the identification,evaluation and treatment of overweight and obesity in adults;the evidence report: National institutes of Health,1998\n2) www.acsm.org to access the position stands on overweight and obesity\nBSc Physical Education&Sports Science\nMSc Sports Injuries Rehabilitation\nΠροηγούμενο άρθροΑερόβια προπόνηση ή Βάρη για μείωση του λίπους;\nΕπόμενο άρθροH Fitness Motivation Hellas στο Gazi Crossfit


Αντιδράσεις για το διπλό νόμισμα που ετοιμάζουν οι Ιταλοί\nΓράφτηκε στις 26 Μαϊος 2018 .\nΒόμβα μεγατόνων: Oι δύο κυβερνητικοί εταίροι, η Λέγκα υπο τον Ματέο Σαλβίνι και ο Ντι Μάτζιο του Κινήματος των Πέντε Αστέρων που ίδρυσε ο Γκρίλο εξετάζουν το ενδεχόμενο υιοθέτησης του συστήματος των βραχυπρόθεσμων ομολόγων (mini-Bots), με τα οποία το δημόσιο θα καλύπτει τις οφειλές του προς ιδιώτες και επιχειρήσεις. Αυτό αποτελεί στην ουσία μια κεκαλυμμένη κυκλοφορία παράλληλου ή διπλού νομίσματος.\nΑπό τη στιγμή, ωστόσο, που επισήμως δεν ονομάζεται παράλληλο νόμισμα, δύσκολα θα μπορέσουν οι Βρυξέλλες να το απαγορεύσουν, όπως έχουν επισημάνει και οι «Financial Times». Το «παράλληλο νόμισμα» θα είναι ισότιμο με το ευρώ αλλά η αξία του στην αγορά θα κυμαίνεται ανάλογα με την προσφορά και ζήτηση του. Οι παραλήπτες του θα μπορούν να πληρώνουν τους φόρους των (ΦΠΑ, εισοδήματος, ακινήτων, κοινωνικές εισφορές) ως και κάθε άλλην οφειλή προς τις δημόσιες επιχειρήσεις στην ονομαστική αξία (1:1). Κάτι τέτοιο δεν πρόκειται να το δεχτεί Βερολίνο, ΕΚΤ κτλ οπότε είμαστε εν αναμονή δραματικών και ραγδαίων εξελίξεων.\nΤο περιοδικό Spiegel κάνει μία σύγκριση Ελλάδας και Ιταλίας, επισημαίνοντας ότι οι ρητορικές κορόνες των Ιταλών λαϊκιστών θυμίζουν τις απειλές του Γιάνη Βαρουφάκη. «Στην πραγματικότητα όμως», επισημαίνει, «η επίθεση από τη Ρώμη είναι θρασύτερη και πιο επικίνδυνη».\nΕίναι πιο επικίνδυνη, γιατί η Ιταλία, σε αντίθεση με την πολύ μικρότερη Ελλάδα, θα μπορούσε να στηριχθεί το πολύ για ένα-δύο χρόνια από τον ευρωπαϊκό μηχανισμό διάσωσης. Στη συνέχεια το ευρώ θα κυλούσε αναπόφευκτα σε μία κρίση, η οποία θα απειλούσε την ίδια την ύπαρξή του, συμπαρασύροντας στην άβυσσο τράπεζες και χρηματοπιστωτικούς οργανισμούς σε όλον τον κόσμο.\nΑν η Ελλάδα ήταν ο εκρηκτικός μηχανισμός, η Ιταλία είναι η πυρηνική βόμβα. «Επιπλέον», συνεχίζει στον σχολιασμό του το SPIEGEL, «η καμπάνια της Ρώμης διακρίνεται από ιδιαίτερη θρασύτητα». Η Ελλάδα ήταν μια πτωχή χώρα στα πρόθυρα της χρεοκοπίας, η οποία παρακάλεσε για βοήθεια σε ώρα ανάγκης.\nΑντιθέτως οι Ιταλοί διαθέτουν κατά μέσο όρο περισσότερα περιουσιακά στοιχεία από τους Γερμανούς και είναι πολύ πλουσιότεροι από τους πολίτες της Λετονίας ή της Σλοβακίας- οι οποίοι όμως καλούνται να επωμιστούν το βάρος μίας φορολογικής μεταρρύθμισης, που θα οφελούσε κυρίως τους πλουσιότερους Ιταλούς.\nΉδη όπως φαίνεται έχουν υπάρξει αντιδράσεις και πολλοί είναι αυτοί που θέλουν να στρέψουν την κοινή γνώμη ενάντια στις αποφάσεις της κυβέρνησης της γειτονικής Ιταλίας..\nκυβέρνηση, Αντιδράσεις, Ιταλία, Νόμισμα, Italexit


Θα «δαγκώσει» το Όσκαρ ο Κυνόδοντας; | Newsbomb\n27 Φεβρουαρίου 2011 19:13\nΈφτασε η στιγμή για το καθιερωμένο ξενύχτι των πιστών οπαδών...\nΈφτασε η στιγμή για το καθιερωμένο ξενύχτι των πιστών οπαδών των βραβείων Όσκαρ! Σε λίγες ώρες, οι σταρ του Hollywood θα αρχίσουν να κάνουν την –εντυπωσιακή- εμφάνισή τους στο κόκκινο χαλί του Kodak Theater. Οι αφίξεις των καλεσμένων ξεκινούν στη 1:00 π.μ (ώρα Ελλάδας) και η επίσημη τελετή στις 3:30 π.μ.\nΗ Anne Hathaway παρουσιάστρια των Oscar\nΟ «Κυνόδοντας» πάει για Oscar!


Το altsantiri.gr στη λαϊκή αγορά του Αιγάλεω - Επεισόδιο 30\nΤο altsantiri.gr στη λαϊκή αγορά του Αιγάλεω – Επεισόδιο 30\n16-10-2019 - 17:58μμ\nΟι δαιμόνιοι ρεπόρτερ του altsantiri.gr, ακοίμητοι καταγραφείς της λαϊκής σοφίας, αποφάσισαν αυτή την εβδομάδα να “αλώσουν” τα δυτικά της πόλης. Η λαϊκή αγορά του Αιγάλεω έγινε το πεδίο της “μάχης” των απόψεων, που άλλοτε είναι ήπιες, άλλοτε αιχμηρές και άλλοτε… πραγματικές ρουκέτες!\nΠώς είναι οι πρώτες εκατό μέρες της νέας κυβέρνησης; Τι πρέπει να κάνει ο ΣΥΡΙΖΑ; Είναι ο Τσίπρας ο απόλυτος κυρίαρχος; Ήταν ή δεν ήταν έτοιμος ο ΣΥΡΙΖΑ να κυβερνήσει το 2015;\nΚαι επειδή η ζωή δεν είναι μόνο η πολιτική, πόσο συχνά πρέπει να κάνει κανείς σεξ και πόσο σε επηρεάζει η μακρά αποχή; Και επειδή και το σεξ έχει και το οικονομικό σκέλος… με τη δραχμή είμαστε πιο ενεργοί σεξουαλικά;\nΌλες οι απαντήσεις σε όλα αυτά τα καίρια ερωτήματα εδώ:


Ο Λα Μποεσί, προφήτης της ελευθερίας : CaptainBook.gr - Το πιο ενημερωμένο ηλεκτρονικό βιβλιοπωλείο.\nΟ Λα Μποεσί, προφήτης της ελευθερίας\nΣυγγραφέας: Miguel, 1939-2017 Abensour\n"Είναι λοιπόν οι ίδιοι οι λαοί που εγκαταλείπουν τον εαυτό τους ή, καλύτερα, που τον αφήνουν να κατατρώγεται, γιατί, αν έπαυαν να είναι υπόδουλοι, θα μπορούσαν να απαλλαγούν. Ο λαός είναι αυτός που υποδουλώνει τον εαυτό του, που σκύβει το κεφάλι, που, έχοντας την επιλογή να είναι δούλος ή ελεύθερος, αφήνει την ελευθερία, μπαίνει στον ζυγό και συγκατανεύει στη δυστυχία του ή, καλύτερα, την επιδιώκει.\nΕτιέν ντε Λα Μποεσί"\nΜε τη σκανδαλώδη υπόθεση που προτείνει στον "Λόγο περί εθελοδουλείας", ο Λα Μποεσί πραγματοποιεί τον 16ο αιώνα μια ρήξη -επιστημολογική, φιλοσοφική αλλά και πολιτική- που μετασχηματίζει τα δεδομένα της κλασικής θεωρίας της κυριαρχίας όπως και το ίδιο το πολιτικό ερώτημα. Μετατοπίζοντας το βλέμμα από τους κυρίαρχους στους κυριαρχούμενους, προσπαθεί να φέρει στο φως τις πολλαπλές οδούς μέσω των οποίων οι κυριαρχούμενοι συμμετέχουν ενεργά στην ίδια τους την υποδούλωση. Επιφέρει έτσι μια αλλαγή παραδείγματος στον τρόπο που γίνεται αντιληπτό το ανθρώπινο στο πολιτικό πεδίο, αλλαγή η οποία, μακριά από το να συμβάλλει σε μια ελευθεροκτόνα προσέγγιση, διανοίγει νέες δυνατότητες στην υπόθεση της ανθρώπινης χειραφέτησης.\nΟ Μιγκέλ Αμπενσούρ εμβαθύνει στην υπόθεση της εθελοδουλείας με στόχο να αναδείξει την καλή της χρήση, στόχο που είχε και ο ίδιος ο Λα Μποεσί αποτελώντας έναν σύγχρονο προφήτη της ελευθερίας.\n21χ14 εκ., 64 σελίδες\nΤαξινόμιση DDC: 320.01 (Πολιτική επιστήμη - Φιλοσοφία και θεωρία)\nISBN (10ψήφιο): 960-9775-15-2\nΟ Μιγκέλ Αμπενσούρ γεννήθηκε στο Παρίσι το 1939. Ομότιμος καθηγητής στο Πανεπιστήμιο Paris VII (Jussieu). Είχε τη διεύθυνση της σειράς "Critique de la politique" στις εκδόσεις Πεγιό. Συμμετείχε μαζί με τους Καστοριάδη, Γκωσέ κ.ά. στη συντακτική επιτροπή του περιοδικού "Libre". Έφυγε από τη ζωή στις 22 Απριλίου 2017.


Μουσικοθεραπεία - Όταν η μουσική θεραπεύει - Animus Massage\nΜουσικοθεραπεία - Όταν η μουσική θεραπεύει\nΟ διαχρονικός ρόλος της μουσικής.\nΤι κοινό έχουν ο ανθρωπος Neanderthal, o Pavarotti, ο θεός Απόλλων, οι τελετές στο Θιβέτ και οι Ινδιάνοι της Αμερικής; Tη μουσική! Στις αρχές του ’90, βρέθηκε στη Γιουγκοσλαβία ένα προϊστορικό φλάουτο που χρησιμοποιούσε ο Ανθρωπος Νεάντερνταλ περισσότερο απο 43.000 χρόνια πριν! Αυτό το φλάουτο είχε τέσσερις καλά φτιαγμένες τρύπες, και αυτό δείχνει οτι οι προϊστορικοί μας συγγενείς κάνανε μουσική, ίσως για να αντιμετωπίζουνε καταστάσεις, όπως διάφορες ασθένειες.\nΟι αρχαίοι ημών πρόγονοι λάτρευαν τον Απόλλωνα ως το θεό της μουσικής, γνωστό και για τις θεραπευτικές του ιδιότητες. Αυτό πέρασε σε πολλούς πολιτισμούς, απο το Θιβέτ και την Αφρική έως τους Ινκας, τους μάγους της Μαλαισίας και τους Ινδιάνους, που χρησιμοποιούσαν ήχους και νότες μουσικής στη θεραπεία ασθενειών. Σήμερα σε διάφορα μέρη του κόσμου κάποιοι θεραπευτές ακολουθούν τα ίχνη των Ινδιάνων.\nΣτις ΗΠΑ περισσότεροι απο 5.000 μουσικο – θεραπευτές εργάζονται σήμερα και πολλοί απο αυτούς κατέχουν ανώτατες πανεπιστημιακές διακρίσεις.\nΠώς θεραπεύει η μουσική\nΑν και δεν είναι γνωστό με ποιον ακριβώς μηχανισμό η μουσική βοηθάει στη θεραπεία και δεν υπάρχει ένα καλό μοντέλο που να εξηγεί την συνολική ευεργετική δράση της, η διεθνής έρευνα δείχνει ότι ελαττώνει την αρτηριακή πίεση, τους αυξημένους καρδιακούς παλμούς, τις αναπνοές και την αυξημένη θερμοκρασία. Βελτιώνει την ψυχική μας διάθεση και φαίνεται ότι εάν συνδυαστεί με τη ζωγραφική, είναι ικανή να επιδρά θετικά στις ορμόνες και στην άμυνα του οργανισμού απέναντι σε διάφορες λοιμώξεις.\nΜουσική… από κούνια\nΣήμερα ξέρουμε ότι η μουσική απαλύνει το σωματικό και ψυχικό πόνο που συνοδεύει τις διάφορες καταστάσεις και ασθένειες. Στις αίθουσες τοκετών η χαλαρωτική μουσική μειώνει την χρήση αναλγητικών. Tα πρόωρα βρέφη αποκτούν περισσότερο βάρος πιο γρήγορα, εάν ακούνε τη κατάλληλη μουσική.\nΟ ρόλος της μουσικής στην αντιμετώπιση ασθενειών\nΤα νεα παιδιά αντιμετωπίζουν με λιγότερο άγχος και εκνευρισμό την εγχείρηση που θα υποβληθούν. Οι ασθενείς με οξύ καρδιακό επεισόδιο μειώνουν σημαντικά τους αυξημένους σφυγμούς και τη πίεση, ειδικά εάν ακούνε το είδος μουσικής που αγαπούν! Το ίδιο ισχύει και για τους ασθενείς με εγκεφαλικό επεισόδιο. Στη νόσο Αλζχάιμερ (Alzheimer) η μουσική βελτιώνει την εστίαση και τη προσοχή του ασθενούς στο άμεσο περιβάλλον. Οι ασθενείς με νόσο του Πάρκινσον (Parkinson) ωφελούνται πολύ και οι καρκινοπαθείς τελικού σταδίου βελτιώνουν σημαντικά τη ποιότητα ζωής τους μειώνοντας την χρήση αναλγητικών εθιστικών ουσιών.\nΆρα δεν αποτελεί έκπληξη ότι η σύγχρονη ιατρική γνωρίζει και χρησιμοποιεί τις ευεργετικές ιδιότητες της μουσικής στη θεραπευτική. Απλώς πολλές φορές τυχαίνει να μην εκτιμούμε σωστά απλές αλήθειες που ήδη γνωρίζουμε…\nΤου Απόστολου Ψυχογιού – Λέκτορας Κλινικής Γενετικής, Mayo Clinic College of Medicine, Rochester, MN, U.S.A. www.care.gr


Η Zara Home παρουσιάζει τα νεον, μια νέα ειδική σειρά κεριών και αρωμάτων χώρου!\nΜια πρώτη σειρά για το Φθινόπωρο Χειμώνα 12-13 έρχεται στα καταστήματα Zara Home και φέρνει μια ειδική έκδοση αρωμάτων που περιλαμβάνει κεριά και αρώματα χώρου. Οι κλασικές φόρμες της μάρκας ανανεώνονται με cool και φλούο στυλ, αναδεικνύοντας νέα αρώματα. Είναι εύκολα διακριτά, αφού το κάθε χρώμα αντιπροσωπεύει και ένα διαφορετικό άρωμα. Το μπλε εμπνέεται από το σανταλόξυλο, το πράσινο αναδύεται από το φυτό διατσέντο-tuberose και το γιασεμί και το ροζ κρύβει αρώματα τριαντάφυλλου και γερανιού.\nΗ σειρά θα είναι διαθέσιμη από τα τέλη Μαΐου στα καταστήματα Zara Home και online στο www.zarahome.com.\nΤΡΙΑΝΤΑΦΥΛΛΟ. Έντονο και «χρωματιστό» άρωμα, μια φρέσκια και φρουτώδης σύνθεση με απαλά άνθη τριανταφυλλιάς και γερανιού που αγγίζουν την καρδιά. Την εξωτική του νότα δίνει ένας ελαφρύς συνδυασμός από musk και ξύλο.\nTUBEROSE-ΔΙΑΤΣΕΝΤΟ. Η απαλότητα του άνθους του διατσέντο αναμιγνύεται με τη φρεσκάδα και το ντελικάτο άρωμα του γιασεμιού. Ένα φρουτώδες άγγιγμα έρχεται σε αντίθεση με τις ζεστές βασικές νότες του musk και της γλυκιάς βανίλιας. Αποτέλεσμα είναι ένα εξωτικό και glamorous σοφιστικέ άρωμα.\nΣΑΝΤΑΛΟΞΥΛΟ. Μια υπέροχη και γλυκιά σύνθεση που περιέχει λευκά άνθη και έντονους τόνους πράσινων καρπών, που δίνουν ένα δυναμικό άγγιγμα. Το σανταλόξυλο στις βασικές νότες δίνει στο άρωμα μια κρεμώδη βάση που αναδυκνύει τη ντελικάτη φύση του.\nVisit soso.gr's profile on Pinterest. May 20, 2013 anastasia\nΜοκέτες & Χαλιά Praktiker\nΚάθε φοιτητής βγαίνει κερδισμένος στα ΙΚΕΑ!\nDeco zara home, zara home αρωματικα\nPrevious Article← Yamamay & Mahi Bali Καλοκαίρι 2013\nNext ArticleAmsale Νυφικά 2014 →


Δείτε τι θα συμβεί στο σώμα σας αν τρώτε μια φέτα καρπούζι κάθε μέρα για μία εβδομάδα! - Ομορφιά & Υγεία - Athens magazine\nΓια να χάσεις κιλά δεν χρειάζεται να πεινάς. Αντιθέτως, πρέπει να τρως σωστά τόσο σε ποιότητα όσο και σε ποσότητα. Παρακάτω ακολουθεί μία λίστα με τις απαραίτητες τροφές που θα σε βοηθήσουν να κάψεις λίπος:\nΣε σύγκριση με μια απλή ψητή πατάτα –στην οποία θα προσθέτατε βούτυρο, τυρί ή μπέικον– η γλυκοπατάτα έχει τόσο γεμάτη γεύση που δε χρειάζεται «ενίσχυση». Έτσι, μπορείτε να αποφύγετε περιττές θερμίδες και λίπη. Επίσης, η γλυκοπατάτα είναι πλούσια σε κάλιο, βήτα καροτένιο, βιταμίνη C και φυτικές ίνες.\nΤρεις κούπες ποπ κορν μπορεί να μοιάζουν πολλές, ωστόσο περιέχουν ελάχιστες θερμίδες, χωρίς πρόσθετα λιπαρά ή ζάχαρη. Προτιμήστε το αντί για πατατάκια, καθώς είναι πιο υγιεινό και δεν επιβαρύνει τον οργανισμό. Αν, ωστόσο, είναι έτοιμο και γεμάτο βούτυρο, τότε ξέρεις πως δεν είναι ό,τι καλύτερο και σίγουρα δε θα κάψεις λίπος.\nΤα φασόλια περιέχουν πρωτεΐνες και είναι καλή πηγή φυτικών ινών. Έτσι, ενισχύουν το αίσθημα του κορεσμού με λίγες θερμίδες. Επίσης, είναι εύκολο να τα ετοιμάσουμε οποιαδήποτε στιγμή της ημέρας. Μία κούπα φασόλια περιέχει 12 γραμμάρια ίνες, μόλις 4 γραμμάρια λίπος και 15 γραμμάρια πρωτεΐνε.